open-index/open-wikipedia-markdown huggingface dataset:
കുരീക്കാട്

എറണാകുളം ജില്ലയിൽ കണയന്നൂർ താലൂക്കിലെ ചോറ്റാനിക്കര ഗ്രാമപഞ്ചായത്തിലുള്ള ഒരു ഗ്രാമമാണ് **കുരീക്കാട്**. കുരീക്കാട് കൊച്ചി രാജ്യത്തിന്റെ ഭാഗമായിരുന്നു.

## ആരാധനാലയങ്ങൾ
കുരീക്കാട് ശ്രീകൃഷ്ണ ക്ഷേത്രം,കണ്ടംകാവ് ഭഗവതി ക്ഷേത്രം,മേക്കാവ് ശിവക്ഷേത്രം,പുലിയാമ്പുള്ളി നമ്പൂരിച്ചൻ ക്ഷേത്രം, കന്യാമറിയത്തിന്റെ പേരിലുള്ള കുരിശ് പള്ളി എന്നീ ആരാധനാലയങ്ങൾ ആണ് പണ്ടു മുതലേ ഉണ്ടായിരുന്നത്.ശ്രീ ബാലസുബ്രഹ്മണ്യ ക്ഷേത്രം,ശ്രീ അഗസ്ത്യ ക്ഷേത്രം, സെന്റ് ജൂഡ് ചർച്ച്, ഗാന്ധിനഗർ വിശുദ്ധ ഗീവർഗ്ഗീസ് സഹദായുടെ കുരിശ് പള്ളി, പരിശുദ്ധ കന്യാമറിയത്തിന്റെ കുരിശ് പള്ളി എന്നിവ പിന്നീട് ഉണ്ടായതാണ്.

## റെയിൽവേ സ്റ്റേഷൻ
ചോറ്റാനിക്കര റോഡ് റെയിൽവേ സ്റ്റേഷൻ ഇവിടെ സ്ഥിതി ചെയ്യുന്നു. ആദ്യകാലത്ത് "കുരീക്കാട് റെയിൽവേ സ്റ്റേഷൻ" എന്നാണ് അറിയപ്പെട്ടിരുന്നത്.

## അവലംബങ്ങൾ

വർഗ്ഗം:കണയന്നൂർ താലൂക്കിലെ ഗ്രാമങ്ങൾ
നീണ്ടകണ്ണൻ സ്രാവ്

കടൽ വാസിയായ ഒരു മൽസ്യമാണ് **നീണ്ടകണ്ണൻ സ്രാവ് ** അഥവാ **Sliteye Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ .

## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് , 

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
കുമുദിനി ബോട്ടിലെ കൂട്ടക്കൊല

1985 മേയ് 15 ന് ശ്രീലങ്കയിലെ ഒരു യാത്രാ ബോട്ടിൽ വച്ച് 23 തമിഴ് വംശജരെ ശ്രീലങ്കൻ നാവികസേന കൊലപ്പെടുത്തിയ സംഭവമാണ് **കുമുദിനി ബോട്ട് കൂട്ടക്കൊല** എന്നറിയപ്പെടുന്നത്. ശ്രീലങ്കൻ ദ്വീപായ നെടുന്തീവിൽ നിന്നും, നൈനത്തീവ് എന്ന സമീപ ദ്വീപിലേക്കു പോയവരാണ് കൊല്ലപ്പെട്ടത്.

യാത്രാ ബോട്ടിലേക്ക് യൂണിഫോംധാരികളല്ലാതെ അതിക്രമിച്ചു കയറിയ നാവികസേനാ ഉദ്യോഗസ്ഥരെന്നു സംശയിക്കുന്നവർ യാത്രക്കാരോട് ഒന്നൊന്നായി പേരു പറയാൻ ആവശ്യപ്പെടുകയും, അതിനെതുടർന്ന് വെടിവെച്ചു കൊല്ലുകയുമായിരുന്നു.

## കൂട്ടക്കൊല
ശ്രീലങ്കയിലെ ദ്വീപുകൾക്കിടയിൽ ഗതാഗത സൗകര്യം ഒരുക്കുന്ന ഒരു സർക്കാർ ഉടമസ്ഥതയിലുള്ള യാത്രാ ബോട്ടായിരുന്നു കുമുദിനി. 1985 മേയ് 15 ആം തീയതി നെടുന്തീവ് ദ്വീപിൽ നിന്നും യാത്രാക്കാരേയും കയറ്റി സമീപത്തുള്ള നൈനത്തീവിലേക്കു യാത്രതിരിക്കാനൊരുങ്ങുകയായിരുന്നു കുമുദിനി. ഫൈബർ ബോട്ടിൽ സമീപത്തെത്തിയ നാവികസേനാ ഉദ്യോകസ്ഥരെന്നു തോന്നിപ്പിക്കുന്ന ചിലർ ബോട്ട് നിറുത്താൻ ആവശ്യപ്പെട്ടു. ഫൈബർ ബോട്ടിൽ നിന്നും ആറുപേർ കുമുദിനിയിലേക്കു ചാടിക്കയറി. അവരാരും തന്നെ നാവികസേനാ യൂണിഫോം ധരിച്ചിരുന്നില്ലെങ്കിലും, അവരുടെ പെരുമാറ്റത്തിൽ നിന്നും നാവികസേനാ ഉദ്യോഗസ്ഥരാണെന്നൂഹിക്കാമായിരുന്നുവെന്ന് രക്ഷപ്പെട്ട ദൃക്സാക്ഷികൾ പറയുന്നു.

എല്ലാ യാത്രക്കാരോടും, ബോട്ട് ജീവനക്കാരോടും ബോട്ടിന്റെ താഴത്തെ ഡെക്കിലേക്കു വരുവാൻ ഇവർ ആവശ്യപ്പെട്ടു. അവിടെ നിന്നും യാത്രക്കാരെ ഓരോരുത്തരോടായി പേരുറക്കെ വിളിച്ചു പറഞ്ഞുകൊണ്ട് മുകളിലത്തെ ഡെക്കിലേക്കു കൊണ്ടു പോവുകയും, അവിടെ വെച്ച് വെടിവെച്ചു കൊല്ലുകയും ചെയ്തു. ഏതാണ്ട് നാൽപ്പഞ്ചു മിനുട്ടു നീണ്ടു നിന്ന അക്രമത്തിനുശേഷം, അവർ കുമുദിനി ബോട്ടിൽ നിന്നും ഫൈബർ ബോട്ടിൽ കയറി ഓടിച്ചു പോയി.

ദൃക്സാക്ഷികൾ മനുഷ്യാവകാശ സംഘടനകൾക്കു കൊടുത്ത മൊഴികൾ പ്രകാരം, ഗ്രാമീണർ കള്ളു ചെത്താൻ ഉപയോഗിക്കുന്ന തരത്തിലുള്ള കത്തികൾ അക്രമികൾ ഉപയോഗിച്ചിരുന്നതായി പറയുന്നു. ദൃക്സാക്ഷികളുടെ മൊഴികൾ പ്രകാരം 48 ഓളം പേർ കൊല്ലപ്പെട്ടു എന്നു പറയുമ്പോൾ, ആംനസ്റ്റി ഇന്റർനാഷണലിന്റെ കണക്കുപ്രകാരം കൊല്ലപ്പെട്ടവരുടെ എണ്ണം 23 ആണു.

## അവലംബം

വർഗ്ഗം:ശ്രീലങ്കയിലെ കൂട്ടക്കൊലകൾ
വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
മാലീവൂസ്

മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **മാലീവൂസ്** . ഇടത്തരം വലിപ്പം  മാത്രം ഉള്ള ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് ആണ്.

## ശരീര ഘടന
കവചമുള്ള ഒരു ദിനോസറാണ് മാലീവൂസ് , മറ്റു കവചമുള്ള ദിനോസറുകളെ പോലെ തന്നെ നാലു കാലിലാണ് സഞ്ചരിച്ചിരുന്നത്. 

## കുടുംബം
അങ്കയ്ലോസൗർ വിഭാഗത്തിൽ പെട്ട ദിനോസർ ആണ് മാലീവൂസ്.

## അവലംബം

## പുറത്തേക്കുള്ള കണ്ണികൾ
*http://www.prehistoric-wildlife.com/species/m/maleevus.html 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വർഗ്ഗം:അങ്കയ്ലോസൗറിഡ്
പ്രാക്കുളം ഭാസി

തിരു - കൊച്ചി നിയമസഭാ സാമാജികനും ദേവസ്വം ബോർഡ് പ്രസിഡന്റും ട്രേഡ് യൂണിയൻ നേതാവുമായിരുന്നു  ഭാസ്കരപിള്ള എന്ന **പ്രാക്കുളം ഭാസി**.  
## ജീവിതരേഖ
കൊല്ലം, പ്രാക്കുളം താന്നിക്കൽ പാർവ്വതിയമ്മയുടെയും മൺട്രോത്തുരുത്തിൽ വില്ലിമംഗലത്ത് പത്മനാഭപിള്ളയുടെയും പുത്രനായി 1919 ൽ ജനിച്ചു. പ്രാക്കുളം എൻ.എസ്.എസ്. ഹൈസ്കൂൾ, ചങ്ങനാശ്ശേരി എസ്.ബി. കോളേജ് എന്നിവടങ്ങളിൽ പഠിച്ചു. നിവർത്തന പ്രക്ഷോഭത്തിൽ പങ്കെടുത്തതിനാൽ പരീക്ഷ എഴുതാൻ അനുവദിച്ചില്ല. പിന്നീട് സാമൂതിരി കോളേജിൽ ചേർന്ന് പഠനം തുടർന്നെങ്കിലും ജവഹർലാൽ നെഹ്രുവിനെ അറസ്റ്റ് ചെയ്തതിനെ തുടർന്ന് പ്രക്ഷോഭങ്ങളിൽ പങ്കാളിയായി പഠനം ഉപേക്ഷിച്ചു. വിദ്യാർത്ഥി സംഘടനാ രംഗത്ത് സജീവമായ ഭാസി, ട്രേഡ് യൂണിയൻ പ്രവർത്തനങ്ങളിലും ആകൃഷ്ടനായി. തോട്ടം തൊഴിലാളികളെ ഇടുക്കിയിലും മറ്റും ആദ്യമായി സംഘടിപ്പിക്കാൻ മുന്നിട്ടിറങ്ങിയത് ഇദ്ദേഹമായിരുന്നു. സ്റ്റേറ്റ് കോൺഗ്രസ് വിട്ട് കെ.എസ്.പി.യിലും പിന്നീട് ആർ.എസ്.പി.യിലും ചേർന്നു. 1948 ൽ കരുനാഗപ്പള്ളി നിയോജക മണ്ഡലത്തിൽ കോൺഗ്രസ് സ്ഥാനാർത്ഥിക്കെതിരെ പരാജയപ്പെട്ടു. 1952 ൽ ചവറ മണ്ഡലത്തിൽ നിന്നും 1954 ൽ തൃക്കടവൂർ മണ്ഡലത്തിൽ നിന്നും തിരു - കൊച്ചി നിയമസഭയിലേക്കു തെരഞ്ഞെടുക്കപ്പെട്ടു. ഇദ്ദഹത്തിന്റെ കാലത്താണ് തേവള്ളി പാലത്തിന് സർക്കാർ അനുമതി നൽകിയത്. കേരള ഗ്രന്ഥശാലാ സംഘം പ്രസിഡന്റായും കേരള സ്റ്റേറ്റ് ഹൗസിംഗ് ബോർഡ് ഡയറക്ടറായും പ്രവർത്തിച്ചിട്ടുണ്ട്. ആർ.എസ്.പി. കൊല്ലം ജില്ലാ സെക്രട്ടറിയായിരുന്നു. 
1967 മുതൽ 1971 വരെ ദേവസ്വം ബോർഡ് പ്രസിഡന്റായിരുന്നു. സംസ്ഥാനത്ത് ടൂറിസം മേളകൾ ആരംഭിച്ചത് ഇദ്ദേഹത്തിന്റെ നേതൃത്വത്തിലായിരുന്നു. സാമൂഹ്യ സമത്വ സ്ഥാപനത്തിൽ ശ്രദ്ധ ചെലുത്തിയിരുന്ന ഭാസി  ദേവസ്വം ബോർഡ് പ്രസിഡന്റായിരുന്ന കാലത്ത് ബ്രാഹ്മണർ, നായർ, ഈഴവർ, പുലയർ, എന്നീ ജാതികളിൽപ്പെട്ട പത്തു പേരെ തിരുവല്ല ശ്രീകൃഷ്ണാശ്രമത്തിൽ ചേർത്ത് തന്ത്ര വിദ്യ പഠിപ്പിച്ചതിനു ശേഷം പേരിനോടൊപ്പം ശർമ്മ സ്ഥാനം നൽകി ദേവസ്വം ബോർഡിന്റെ അമ്പലങ്ങളിൽ ശാന്തിമാരായി നിയമിച്ചു. സവർണ്ണരുടെ  അതിശക്തമായ എതിർപ്പിനെത്തുടർന്ന് ഇവരെ പിന്നീട് ദേവസ്വം ബോർഡിലെ ഗുമസ്തന്മാരാക്കി മാറ്റി. പുരുഷന്മാർക്ക് ഷർട്ട് ധരിച്ച് ക്ഷേത്രങ്ങളിൽ കയറാമെന്ന ഉത്തരവും പുറപ്പെടുവിച്ചെങ്കിലും പൂർണ്ണമായി നടപ്പായില്ല. 

69 ആം വയസിൽ 1997 ജനുവരി 27 ന് അന്തരിച്ചു.

## അവലംബം


വർഗ്ഗം:തിരു-കൊച്ചി നിയമസഭാ സാമാജികർ
വർഗ്ഗം:കേരളത്തിലെ ആർ.എസ്.പി. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1919-ൽ ജനിച്ചവർ
വർഗ്ഗം:1997-ൽ മരിച്ചവർ
വർഗ്ഗം:ജനുവരി 27-ന് മരിച്ചവർ
ജെന്നിഫർ ലോപസ്

ഒരു അമേരിക്കൻ ഗായികയും അഭിനേത്രിയുമാണ് **ജെന്നിഫർ ലോപസ്**.(ജനനം ജൂലൈ 24, 1969), **ജെലോ** എന്ന ചുരുക്കപേരിലും അറിയപ്പെടുന്ന ഇവർ സെലിന എന്ന ഗായികയുടെ ജീവചരിത്ര ചിത്രത്തിൽ സെലിനയായി അഭിനയിക്കുന്നതോടെയാണ് ശ്രദ്ധിക്കപ്പെടുന്നത്.10 ലക്ഷം അമേരിക്കൻ ഡോളർ പ്രതിഫലം വാങ്ങുന്ന ആദ്യ അഭിനേത്രിയാണ് ജെന്നിഫർ.

അമേരിക്കയിൽ ഏറ്റവും കൂടുതൽ സ്വാധീനം ചെലുത്തിയ ഹിസ്പാനിക് കലാകാരിയായ ജെന്നിഫർ 8 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുണ്ട്.

## ആദ്യകാലജീവിതം
1969 ജൂലൈ 24 ന് ന്യൂയോർക്കിൻറ അയൽപ്രദേശമായ ബ്രോൺക്സിലെ കാസിൽ ഹില്ലിലായിരുന്നു ജെന്നിഫർ ലോപ്പസിന്റെ ജനനം. പ്യൂർട്ടോറിക്കൻസ് ആയ ജന്നിഫർ ലോപ്പസിൻറ മാതാപിതാക്കൾ ഗ്വാഡാലുപ് റൊഡ്രിഗോസും ഡേവിഡ് ലോപ്പസുമായിരുന്നു. അവർക്ക് ലെസ്ലി എന്ന പേരിൽ ഒരു മൂത്ത സഹോദരിയും ലിൻഡ എന്ന പേരിൽ ഒരു ഇളയ സഹോദരിയുമുണ്ട്. ലിൻ‍ഡ ഒരു പത്രപ്രവർത്തകയാണ്.
## അവലംബം

വർഗ്ഗം:ബിസിനസ്സിലെ അമേരിക്കൻ സ്ത്രീകൾ
വർഗ്ഗം:1969-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ വനിതാ പ്രവർത്തകർ
വടക്കേത്തറ

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് വടക്കേത്തറ. 

## ജനസംഖ്യ
2001 ലെ സെൻസസ് പ്രകാരം വടക്കേത്തറയിലെ ആകെയുള്ള ജനസംഖ്യ 9422 ആണ് അതിൽ 4499 പുരുഷന്മാരും 4923 സ്ത്രീകളുമാണ്. 

## വിദ്യാലയങ്ങൾ
* എ അൽ പി സ്കൂൾ, വടക്കേത്തറ
* നാരായണ ഇ എം എസ് 
* റസിഡൻഷ്യൽ ഓട്ടിസം സ്കൂൾ, വടക്കേത്തറ
* ജി എൽ പി സ്കൂൾ, വടക്കേത്തറ
* എസ് എം എൽ പി സ്കൂൾ, വടക്കേത്തറ

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നെല്ലിക്കമൺ

നെല്ലിക്കമൺ, പത്തനംതിട്ട ജില്ലയിലെ റാന്നി താലൂക്കിലെ റാന്നി അങ്ങാടി ഗ്രാമപഞ്ചായത്തിന്റെ ഒരു ഭാഗമായ സ്ഥലമാണ്. ഇവിടെ ഒരു പൊസ്റ്റ് ഓഫീസും ഫെഡറൽ ബാങ്കിന്റെ ഒരു ശാഖയും പ്രാഥമികാരോഗ്യ കേന്ദ്രവും ഉണ്ട്. കൂടാതെ നയനമനോഹരമായ അരുവിക്കൽ വെള്ളച്ചാട്ടം അരുവിക്കൽ പള്ളിയുടെ അരുകിലായി കാണാം. റാന്നിയിൽനിന്നും ചങ്ങനാശേരിക്കു പോകുന്ന റോഡ് ഇത് വഴി കടന്നുപോകുന്നു.ഇവിടെ നിന്നും തിരുവല്ല, മല്ലപ്പള്ളി, ചങ്ങനാശ്ശേരി, കോട്ടയം, എന്നിവിടങ്ങളിലേയ്ക്ക് ബസ് ലഭ്യം ആണ്. റാന്നി ബൈപ്പാസ് ഇതുവഴി കടന്നുപോയി ചെല്ലക്കാട്, പുനലൂർ - മൂവാറ്റുപുഴ സംസ്ഥാനപാതയുമായി ചേരുന്നു. ദേശസേവിനി വായനശാല, നെല്ലിക്കമൺ ഇവിടത്തെ സാംസ്കാരിക കേന്ദ്രമാണ്.
## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
അർബുദ ചികിൽസ

അർബുദ  രോഗങ്ങളുടെ പഠനത്തെയാണ് **ഓൺകോളജി** (**oncology**) എന്നു പറയുന്നത്. പിണ്ഡം, മുഴ എന്നൊക്കെ അർതത്ഥമുള്ള onkos എന്ന ഗ്രീക്ക് പദത്തിൽ നിന്നാണ് oncology വരുന്നത്

മറ്റെല്ലാ ചികിൽസാശാഖകളേയു പോലെ തന്നെ മൂന്ന് പ്രധാന മെഖലകളിലായിട്ടാണ് ഓൺകോളജി സ്റ്റുകൾ ഇടപെടുന്നത്.
# പ്രതിരോധ നടപടികൾ
# രോഗ നിർണ്ണയം
# രോഗ ചികിൽസ
ഇവ മൂന്നും വ്യവസ്ഥാപിത രീതിയിൽ നടത്തുന്നത് അർബുദ അതിജീവനം (cancer survival)ഗണ്യമായി വർദ്ധിപ്പിച്ചിട്ടുണ്ട്.

# അർബുദ പ്രതിരോധം എന്നതിൽ പുകവലി മദ്യപാനം തുടങ്ങിയ അപായ ഘടങ്ങൾ ഒഴിവാക്കുക , നിയന്ത്രിക്കുക എന്നതെല്ലാം ഉൾപ്പെടുന്നു
# നിർണ്ണയം - അറിയപ്പെടുന്ന നിരവധി ക്യാൻസറുകൾക്ക് സ്ഥിരീകരണ പരിശോധനകൾ ഇന്ന് ലഭ്യമാണ്. കൂടാതെ ക്യാൻസറിന്റെ ഏത് ഘട്ടത്തിലാണ് രോഗി ഉള്ളത് എന്നും അറിയേണ്ടതുണ്ട്.
# ചികിൽസ- അർബുദ ചികിൽസ സങ്കീർണതകൾ നിറഞ്ഞതാണ്. ഔഷധം, ശസ്ത്രക്രിയ, അവയവമാറ്റം, റേഡിയേഷൻ തുടങ്ങിയ ഒന്നോ അതിലധികമോ മാർഗ്ഗങ്ങളിൽ ഏതാണ് അനുയോജ്യം എന്ന് തീരുമാനിച്ച് നടപ്പില്ലാക്കുന്നതാണ് വെല്ലുവിളി. 

## അപായ ഘടകങ്ങൾ.
# പുകവലി/ പുകയില :അർബുദരോഗത്തിനും അർബുദ മരണങ്ങൾക്കും കാരണങ്ങളിൽ ഒന്നാം സ്ഥാനത്ത് നിൽക്കുന്നത് പുകയിൽ ഉപയോഗമാണ്.ശ്വാസകോശം, അന്നനാളം, ശ്വസനനാളം, വായ്,മൂത്രാശയം, വൃക്ക, ദഹനേന്ദ്രയങ്ങൾ, എന്നിവയില്ലെല്ലാം പുകയില ഉപയോഗം കരണീയമായി വർത്തിക്കുന്നു.  പുകയില്ലാ പുകയില ഉപയോഗവും അപകടകാരി തന്നെയാണ്.
#മദ്യപാനം:ശ്വാസകോശം, അന്നനാളം, ശ്വസനനാളം, വായ്,കരൾ, സ്തനങ്ങൾ എന്നിവയുടെ അർബുദത്തിൽ മദ്യം പ്രകടമായ അപായ ഘടകമാണ്. മദ്യവും പുകയിലയും ഒരുമിച്ചായാൽ അർബുദാപായം ഗണ്യമായി വർദ്ധിക്കുന്നു
#അമിതവണ്ണം :: സ്തനാർബുദം, ഗർഭാശയ ക്യാൻസർ, വൃക്ക,പാൻ ക്രിയാസ്, എന്നിവയ്ടെ ക്യാൻസറുകൾ എന്നിവ പൊണ്ണ തടിയുള്ളവർക്ക് കൂടുതൽ ഭീഷണിയാണ്. .
# പ്രായം; ധാരാളം ക്യാൻസറുകൾ വാർധക്യത്തിലോ, വാർധക്യ സമീപ പ്രായങ്ങളിലോ ആണ് കണ്ടെത്തുക. ക്യാൻസർ കണ്ടെത്തലന്റെ ശരാശരി പ്രായം 66 വയസ്സാണ്


## മുൻകരുതൽ പരിശോധന
 സ്തനങ്ങൾ, ഗർഭാശയമുഖം (cervix), കോളൺ and ശ്വാസകോശം  എന്നിവ ഇല്ല എന്നുറപ്പിക്കാൻ പലവിധ പരിശോധനകൾ ലഭ്യമാണ് (screening tests)

## അടയാളങ്ങൾ/ലക്ഷണങ്ങൾ

അവയങ്ങൾ അനുസരിച്ചായിരിക്കും അർബുദ ലക്ഷ്ണങ്ങളേറയും:
# സ്തനാർബുദം:മാറിടത്തിലോ, കക്ഷത്തിലോ മുഴ, ഉങ്ങങ്ങാത്ത മുറിവ്, മുലക്കണ്ണിൽ നിന്നും ശ്രവം
# ഗർഭാശയ അർബുദം (endometrial cancer):യോനിക രക്തസ്രാവംഗർഭാശയമുഖ ക്യാൻസർ (cervix cancer):സംഭോഗശേഷ രക്തസ്രാവംഅണ്ഡാശയ അർബുദം:വയറുവേദന വയറു താഴ്ച (distension), ദഹനാസ്വാസ്ഥ്യം
# ശ്വാസകോശ അർബുദം:രക്തം കലർന്ന കഫം, നിലയ്ക്കാത്ത ചുമ,കിതപ്പ്, ശബ്ദവൈകല്യം (hoarsness)
# തല കഴുത്ത്:ഉണങ്ങാത്ത മുറിവ്,കഴുത്തിൽ മുഴ
# മസ്തിഷ്കാർബുദം: ഇരട്ടക്കാഴ്ച, ബോധക്ഷയം,ഛർദി, മാറാത്ത തലവേദന.
# തയ്റൊയിഡ്  ക്യാൻസർ: കഴുത്തിൽ വീക്കം
# അന്നനാള അർബുദം: വിഴുങ്ങൽ ക്ലേശം, തൂക്കം കുറയൽ, 
# ആമാശയ അർബുദം:ദ6ആമാശയ കാൻസർ 

ഹനകേട്, ഛർദി, തൂക്കം കുറയുന്നു
# കോളൺ / റെക്ടം അർബുദം: മലദ്വാര രക്തസ്രാവം,
# മഞ്ഞപിത്തം, മുഴ, വീക്കം

## അവലംബം

വർഗ്ഗം:അർബുദ ചികിൽസ
പഴയന്നൂർ

കേരളത്തിലെ തൃശൂർ ജില്ലയിലുള്ള  പഴയന്നൂർ ബ്ലോക്ക്‌ പഞ്ചായത്തിൽ ഉൾപ്പെടുന്ന ഒരു പട്ടണം ആണ് പഴയന്നൂർ  

## പേരിനു പിന്നിൽ
സംഘകാലത്ത് നില നിന്നിരുന്ന പഴൈയർ എന്ന പേരിൽ നിന്നാണ് പഴയന്നൂർ ഉണ്ടായത്. പഴൈയർ എന്നാൽ കള്ളു വില്പനക്കാരെന്നർത്ഥം. പഴൈയർ കള്ളു വിൽകുന്ന സ്ഥലം എന്നർത്ഥത്തിൽ പഴയന്നൂരായതാകം എന്നും പഴൈയന്റെ ഊര് എന്നർത്ഥത്തിലുമാകാം എന്നും ചരിത്രകാരൻ വി.വി.കെ. വാലത്ത് കരുതുന്നു.  

## ജനസംഖ്യ
2001 ലെ സെൻസസ് പ്രകാരം പഴയന്നൂരിലെ ആകെയുള്ള ജനസംഖ്യ 15979 ആണ്. അതിൽ 7680 സ്ത്രീകളും 8299 പുരുഷന്മാരും ആണ്.  ചരിത്രപരമായി പഴയന്നൂരിന്റെ നല്ലൊരു ഭാഗം തമിഴ്‌നാട്ടിലെ തഞ്ചാവൂരിൽ നിന്നും വന്ന ബ്രാഹ്മണന്മാരുടെ കൈയിലായിരുന്നു. പ്രധാനമായി നാലു വശത്തേക്ക് പോകുന്ന നാലു റോഡുകളുണ്ടിവിടെ. ചേലക്കര, ആലത്തൂർ, ഒറ്റപ്പാലം, തൃശൂർ എന്നിവയാണ് ആ നാല് സ്ഥലങ്ങൾ. ഇതാണ് പഴയന്നൂർ ടൗണിനെ മറ്റുപല ടൗണുകളുമായി ബന്ധിപ്പിക്കുന്ന പ്രധാന ജംഗ്ഷനാക്കുന്നത്. ഐ എച്ച് ആർ ഡി യുടെ (ഇൻസ്റ്റിറ്റ്യൂട്ട് ഓഫ് ഹ്യുമൺ റിസോഴ്സ് ഡെവലപ്പ്മെന്റ്) കീഴിലുള്ള ഒരു സ്കൂളും കോളേജും ഉണ്ട് ചേലക്കരയിൽ. സമീപത്തുള്ള റയിൽവേ സ്റ്റേഷൻ ലക്കിടിയും വടക്കാഞ്ചേരിയുമാണ്, വിമാനത്താവളം നെടുമ്പാശ്ശേരിയും. 

## ആരാധനാലയങ്ങൾ
ഈ ടൗണിന്റെ മധ്യത്തിലായി ഒരു ഭഗവതിക്ഷേത്രമുണ്ട്. അവിടുത്തെ ആരാധനാമൂർത്തി ആയി വിശ്വസിക്കുന്നത് കുടുംബദേവത അല്ലെങ്കിൽ പരദേവതയാണ്. ഭഗവതിക്ഷേത്രത്തോട് ചേർന്ന് ശിവക്ഷേത്രവും ഉണ്ട്.   

പഴയന്നൂർ ഭഗവതി ക്ഷേത്രം  

കൊച്ചിരാജവംശത്തിന്റെ പരദേവതയും ഉപാസനമൂർത്തിയുമാണ്‌‍ പഴയന്നൂർ ഭഗവതി. പ്രധാന പ്രതിഷ്ഠകൾ വിഷ്ണുവും ഭഗവതിയുമാണ്. 

പൂവൻ കോഴിയാണ് ഇവിടത്തെ വഴിപാട്. വഴിപാട് കോഴികൾ അമ്പലത്തിലും പരിസരത്തും വളരുന്നു. ആദ്യം ഇവിടെ വിഷ്ണുക്ഷേത്രം മാത്രമേ ഉണ്ടായിരുന്നുള്ളു. പള്ളിപുറം ക്ഷേത്രം എന്നായിരുന്നു പേർ. പള്ളിപുറത്തപ്പൻ എന്നാണ് ഭഗവാൻ അറിയപ്പെട്ടിരുന്നത്.

പെരുമ്പടപ്പുസ്വരൂപത്തിലെ ഒരു രാജാവ് കാശിയിലെ പുരാണപുരിയിൽ നിന്നും ഭഗവതിയെ ഭജിച്ച് ഈ വിഷ്ണുക്ഷേത്രത്തിൻറെ തിടപ്പള്ളിയിൽ കൊണ്ടുവന്ന് പ്രതിഷ്ഠിച്ചു എന്നാണ് പഴമ. 

എന്നാൽ

ഉപാസിച്ചതല്ല കുടുംബധർമ്മദൈവം / പരദേവതയാണ് അത് വന്നേരിയിൽ നിന്ന് ( പെരുമ്പടപ്പ്) വരുമ്പോൾ കൂടെ കൊണ്ടുവരികയും പഴയന്നൂർ എത്തിയ പ്പൊ പുല കേൾക്കയാൽ തിടമ്പ് / വിഗ്രഹം തൊടാതെ ( കൊണ്ടുവന്ന് ആൽത്തറയിൽ വച്ചശേഷം ) അദ്ദേഹം മടങ്ങി എന്നുമാണ് ഇതിവൃത്തം...

ഈ ഉപദേവതയ്ക്കാണ് പിന്നീട് വിഷ്ണുവിനൊപ്പം പ്രാധാന്യം ലഭിച്ചത്.

പഴയന്നൂർ ഭഗവതി കൊടുങ്ങല്ലൂർ ഭഗവതിയുടെ സഹോദരിയാണെന്നാണ് ഐതിഹ്യം. കൊടുങ്ങല്ലൂർ രാജകുടുംബത്തിൻറെ ഉപാസനാമൂർത്തിയാണ് കൊടുങ്ങല്ലൂർ ഭഗവതി. പെരുമ്പടപ്പ് രാജവംശം പഴയന്നൂർ ഭഗവതിയെയാണ് ഉപാസന മൂർത്തിയായി സ്വീകരിച്ചത്.

പഴയന്നൂർ ഭഗവതിയുടെ പ്രതിഷ്ഠ അക്കാലത്തെ കൊടുങ്ങല്ലൂർ രാജാവുമായി മത്സരിച്ച് നടത്തിയതാണെന്ന് ഒരു വാദം ഉണ്ട്. കൊടുങ്ങല്ലൂരിൽ ശൈവശാക്തേയ സങ്കല്പത്തിലാണ് ശിവനും ഭദ്രകാളിയും. എന്നാൽ പഴയന്നൂരിൽ വിഷ്ണുവും ദുർഗ്ഗയുമാണ്. പഴയന്നൂർ തട്ടകത്തിൽ നിന്നും കൊടുങ്ങല്ലൂർ ഭരണി ഉത്സവത്തിൻ ആരും പോകരുതെന്ന് വിലക്കുണ്ട്. കൊടുങ്ങല്ലൂരിൽ കോഴി വെട്ടായിരുന്നുവെങ്കിൽ ഇവിടെ കോഴി വളർത്തലാണ്.

2. കൊട്ടേകാട്ടുകാവ് വടക്കേത്തറ 

3. ഇലമണ്ണിൽ ഭഗവതി ക്ഷേത്രം കല്ലേപ്പാടം 

4. ശ്രീ ഉമാമഹേശ്വര ക്ഷേത്രം കുന്നംപുള്ളി 

5. ശ്രീ വെട്ടേയ്ക്കരൻ കാവ് പഴയന്നൂർ 

6. ശ്രീ കൃഷ്ണ ക്ഷേത്രം പഴയന്നൂർ 

7. ശ്രീ വിരഭദ്രസ്വാമി ക്ഷേത്രം കല്ലേപ്പാടം 

8. പുത്തിരിത്തറ അയ്യപ്പാ ക്ഷേത്രം 

9. തേവരമ്പലം പാറക്കൽ

10. കോടത്തൂർ മഹാ ശിവക്ഷേത്രം 

## അവലംബം

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പൂവന്മല, റാന്നി

**പൂവന്മല** പത്തനംതിട്ട ജില്ലയിലെ റാന്നി അങ്ങാടി ഗ്രാമപഞ്ചായത്തിലെ ഒരു സ്ഥലമാണ്.  റാന്നി അങ്ങാടി പഞ്ചായത്തിന്റെ പന്ത്രണ്ടാം വാർഡ് ആണിത്. ഇപ്പോഴത്തെ വാർഡ് മെംബർ ആഷ ടി തമ്പി ആകുന്നു. റാന്നി - വെണ്ണിക്കുളം - തിരുവല്ല റോഡ് ഇതുവഴി കടന്നുപോകുന്നു. ഇത് ഒരു ചെറു പട്ടണം ആകുന്നു. പൂവന്മലയിൽ 70 വർഷത്തോളം പഴക്കമുള്ള എം. റ്റി. എൽ പി. സ്കൂൾ പൂവന്മലസ്ഥിതിചെയ്യുന്നു. ഇവിടെനിന്ന് നെല്ലിക്കമൺ, മല്ലപ്പള്ളി, ചങ്ങനാശ്ശേരി എന്നിവിടങ്ങളിലേയ്ക്ക് റോഡുകൾ ഉണ്ട്. റാന്നി ബൈപ്പാസ് ഇതുവഴി കടന്നുപോയി ചെല്ലക്കാട്, പുനലൂർ - മൂവാറ്റുപുഴ സംസ്ഥാനപാതയുമായി ചേരുന്നു.
## അവലംബം
കുണപജലം

വൃക്ഷായുർവേദത്തിൽ വിവരിച്ചിട്ടുള്ള ഒരു കൃത്രിമ ദ്രവവളമാണ് കുണപജലം

## നിർമ്മാണ രീതി

സസ്തനികൾ,പക്ഷികൾ,ഉരഗങ്ങൾ,മത്സ്യങ്ങൾ,പ്രാണികൾ തുടങ്ങി ഏതു തരം ജീവിയുടേയും കിട്ടാവുന്നത്ര ജഡം ശേഖരിക്കുക.മജ്ജ,കൊഴുപ്പ്,വസ മുതലായവ കൂടുതലുള്ള അംഗങ്ങൾ വേർതിരിച്ചെടുക്കുക.ഇവയൊക്കെ കൂട്ടി മിശ്രിതമാക്കി ഒരു പാത്രത്തിലിട്ട് വെള്ളമൊഴിച്ച് തിളപ്പിക്കുക.ഇതിൽ എള്ള്, ഉഴുന്ന് എന്നിവയുടെ കുറെ പൊടിയും ചേർക്കുക. പാൽ,തേൻ ഇവയും ഒഴിച്ച് ആവശ്യത്തിനു തക്കവണ്ണം ചൂടുവെള്ളവും ചേർക്കുക.ഈ മിശ്രിതത്തെ പതിനഞ്ചു ദിവസം നല്ല വെയിൽ കൊള്ളുന്നതോ ചൂടു തട്ടുന്നതോ ആയ ഒരു സ്ഥലത്തു വെക്കുക.അതിനു ശേഷം വളമായി ഉപയോഗിക്കാം.

ഇങ്ങനെ നിർമ്മിക്കുന്ന ദ്രവവളമാണ് കുണപജലം.ചെടികൾ പുഷ്ടിയോടെ വളരാൻ ഈ വളം സഹായിക്കുന്നു.

ഈ മിശ്ര വളത്തിൽ ഇന്നിന്ന വസ്തു ഇത്രയിത്ര ചേർക്കണമെന്നൊന്നും നിർബന്ധമില്ല.ഓരോന്നും കിട്ടാവുന്നത്ര ചേർത്താൽ മതി.

## അവലംബം
* ആര്യവൈദ്യൻ എൻ.വി.കൃഷ്ണൻ കുട്ടി വാരിയർ രചിച്ച 'ആയുർവേദ ചരിത്രം'.(പ്രസാധനം - ആര്യ വൈദ്യ ശാല. കോട്ടക്കൽ)

വർഗ്ഗം:വളങ്ങൾ
ഫെസ്, മൊറോക്കോ

മൊറോക്കോവിലെ രണ്ടാമത്തെ വലിയ നഗരമാണ് ഫെസ്.ജനസംഖ്യ 11 ലക്ഷം(2014)

1925 വരെ ആധുനിക മൊറോക്കോയുടെ തലസ്ഥാന നഗരമായിരുന്നു ഫെസ്. ഇന്നിത് 'ഫെസ്-മെക്നിസ്' പ്രവിശ്യയുടെ തലസ്ഥാനമാണ്. 
നഗരത്തിനുള്ളിൽ രണ്ടു പുരാതന ഉപനഗരങ്ങളുണ്ട്.അവയിൽ വലുത് ഫെസ് എൽ ബാലി എന്നറിയപ്പെടുന്നു.
അതൊരു ലോക പൈതൃക പ്രദേശമായി സംരക്ഷിക്കപ്പെടുന്നു.ഫെസ് എൽ ബാലി കാൽനടക്കാർക്ക് മാത്രമായി നീക്കിവച്ചിട്ടൂള്ള 
ഒരു നഗരപ്രദേശമാണ്.ഇവിടെ മോട്ടോർ വാഹനങ്ങൾ അനുവദനീയമല്ല.
ക്രി.വ 859 ൽ സ്ഥാപിതമായ ഫെസിലെ അൽ ക്വാറായീൻ സർവകലാശാല ലോകത്തിലെ ഏറ്റവും പഴക്കമുള്ള 
തുടർച്ചയായി പ്രവർത്തിച്ചു കൊണ്ടിരിക്കുന്ന സർവകലാശാലയാണ്. 
'പടിഞ്ഞാറിന്റെ മെക്ക' , 'ആഫ്രിക്കയുടെ ഏഥൻസ്' എന്നെല്ലാം വിശേഷിപ്പിക്കപ്പെടുന്ന നഗരമാണ് ഫെസ്.

## References

### Footnotes

### Citations

വർഗ്ഗം:മൊറോക്കൊ
വർഗ്ഗം:മൊറോക്കോയിലെ ലോക പൈതൃകകേന്ദ്രങ്ങൾ
ലെവി ആർ. മോർടൺ

അമേരിക്കൻ ഐക്യനാടുകളുടെ 22ആമത്തെ വൈസ് പ്രസിഡന്റും യുഎസ് പ്രതനിധി സഭയിൽ ന്യുയോർക്കിനെ പ്രതിനിധീകരിച്ച അംഗവുമായിരുന്നു **ലെവി ആർ. മോർടൺ - Levi Parsons Morton (May 16, 1824 – May 16, 1920)**
ന്യുയോർക്കിന്റെ 31ാമത് ഗവർണറുമായിരുന്നിട്ടുണ്ട് ലെവി.

## ആദ്യകാല ജീവിതം
1824 മെയ് 16ന് വെർമോൺടിലെ ഷോറെഹാമിൽ ജനിച്ചു. ഡാനിയൽ ഒലിവർ മോർടൺ, ലുകറെഷിയ പാർസൺസ് എന്നിവരായിരുന്നു മാതാപിതാക്കൾ. ഇദ്ദേഹത്തിന്റെ വലിയ സഹോദരൻ ഡേവിഡ് ഒലിവർ മാർടൺ 1849 മുതൽ 1850 വരെ ഒഹിയോവിലെ ടോലിഡോയുടെ മേയറായിരുന്നു.
ചെറുപ്പത്തിലെ സ്‌കൂൾ വിദ്യാഭ്യാസം നിർത്തിയ ഇദ്ദേഹം ഒരു ജനറൽ സ്റ്റോറിൽ ക്ലർക്കായി ജോലി ചെയ്തു.1876ൽ അമേരിക്കയുടെ 45ാം കോൺഗ്രസ്സിലേക്ക് സ്ഥാനാർത്ഥിയായെങ്കിലും പരാജയപ്പെട്ടു.
പക്ഷേ, 1878ലെ പാരിസ് എക്‌സിബിഷന്റെ ഹോണററി കമ്മീഷണറായി പ്രസിഡന്റ് റഥർഫോർഡ് ഹെയ്സ് നിയമിച്ചു.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
അരിവാൾചിറകൻ നാരങ്ങസ്രാവ്

തീര കടൽ വാസിയായ ഒരു മത്സ്യം ആണ് **അരിവാൾചിറകൻ നാരങ്ങസ്രാവ്** കരയോട് ചേർന്ന പ്രദേശങ്ങളിലും ഇവയെ കാണുന്നു .

## ആവാസ വ്യവസ്ഥ
തീര കടലിലെ ആഴം കുറഞ്ഞ ഭാഗങ്ങളിൽ ആണ് ഇവയെ കാണുന്നത് , അഴിമുഖങ്ങൾ , കണ്ടൽ നിറഞ്ഞ നദി മുഖങ്ങൾ , പവിഴ പുറ്റുകളുടെ ഇടയിൽ ഒകെ ആണ് ഇവയെ കാണുന്നത് . വളരെ അലസമായ ശൈലീ ഉള്ള സ്രാവാണ് ഇവ . 

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ .

## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് , മനുഷ്യരെ അക്രമിക്കുന്നത്തിൽ മുൻപ്പിൽ നിൽക്കുന്ന ഇനമാണ് ഈ കുടുംബം .

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
സിനോസെററ്റോപ്സ്

66 ദശ ലക്ഷം വർഷാങ്ങൾക്കു മുൻപ്പ് മൺ മറഞ്ഞു പോയ ഒരു ദിനോസർ ആണ് **സിനോസെററ്റോപ്സ്**. ചൈനയിലെ ഷാൻഡോങ് പ്രവിശ്യയിൽ നിന്നും ആണ് ഇവയുടെ ഫോസിൽ കണ്ടു കിട്ടിയിട്ടുള്ളത് . അന്ത്യ ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്. 2010 ൽ സു ക്സിങ് ആണ് ഇവയുടെ വർഗ്ഗീകരണം നടത്തിയത്. ചൈനയിൽ നിന്നും കണ്ടെത്തിയ ആദ്യ സെറാടോപിയ ദിനോസർ ആണ് ഇവ.

## പേര്
പേര് വരുന്നത് മൂന്ന് വാക്കുകൾ കൂടി ചേർന്നതാണ് സിനോ - ലാറ്റിൻ ഭാഷയിൽ ചൈനയെ സൂചിപ്പിക്കുന്നു (കണ്ടെത്തിയ രാജ്യം), ഗ്രീക്ക് പദമായ κερας അർഥം കൊമ്പ് , ഗ്രീക്ക് പദം οψις അർഥം മുഖം . ഉപവർഗ്ഗത്തിന്റെ പേരായ സുചെങ്  വരുന്നത് ഇവയെ കണ്ടെത്തുകയും ഇവയുടെ ഉല്ഖനനത്തിനു സാമ്പത്തിക സഹായം ചെയ്ത  സുചെങ്  നഗരത്തിന്റെ പേരിൽ നിന്നും ആണ്.

## ഫോസിൽ
ഫോസിൽ കണ്ടു കിട്ടുന്നത് 2008 ൽ ആണ് . ഹോളോ ടൈപ്പ് സ്പെസിമെൻ നമ്പർ ZCDM V0010 ഒരു ഭാഗികമായ തലയോട്ടി ആണ് ഇത് കിട്ടിയത് ഷാൻഡോങ് പ്രവിശ്യയിൽ നിന്നും ആണ്. ഇത് കൂടാതെ ഇവിടെ നിന്ന് തന്നെ മറ്റു രണ്ടു സ്പെസിമെൻ കൂടെ കണ്ടെത്തുകയുണ്ടായി അവയും ഭാഗികമായ തലയോട്ടികൾ ആയിരുന്നു.  ZCDM V0011 , ZCDM V0012 ഇവയാണ് ആ സ്പെസിമെനുകൾ .

## ശരീര ഘടന
ദിനോസറുകളിൽ തലയോട്ടിയുടെ പ്രതേകത കൊണ്ട് എളുപ്പം തിരിച്ചറിയാവുന്ന ഒരു വിഭാഗം ആണ് ഇവ . കൊമ്പു ചേർന്ന തലയോട്ടിയും , ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണവും പ്രതേകതയാണ് , 6 അടിയോളം നീളം ഉണ്ടായിരുന്നു ഇവയുടെ തലയോട്ടിക്ക് . മറ്റ് ഒരു ജീവി വർഗത്തിലും കാണാത്ത രോസ്ട്രൽ ബോൺ എന്ന പേരിൽ അറിയപെടുന്ന എല്ല് ഇവയ്ക്ക് ഉണ്ടായിരുന്നു . ഇടത്തരം വലിപ്പം ആണ് ഈ വർഗത്തിന് ഉണ്ടായിരുന്നത്. ഏകദേശം 6 മീറ്റർ (19.7 അടി ) നീളവും 2 മീറ്റർ  (6.6 അടി ) പൊക്കവും ആണ് ഇവക്കു ഉണ്ടായിരുന്നത് എന്നാണ് കണക്കുകൂട്ടുന്നത് . രണ്ടു ടൺ വരെ ഭാരം വെച്ചിരിക്കാം എന്നും കരുതുന്നു.

വളഞ്ഞ കൊളുത്തു പോലെ ഉള്ള ഒരു കൊമ്പാണ് ഇവയ്ക്ക് മൂക്കിന് മുകളിൽ ഉണ്ടായിരുന്നത് , കണ്ണ് പിരികത്തിന് മുകളിൽ കൊമ്പുകൾ ഇല്ലായിരുന്നു (മറ്റുള്ളവയിൽ ഇതും ചേർത്ത് മൂന്ന് കൊമ്പുകൾ ഉണ്ടായിരുന്നു ) , ഫ്രിൽ ഇടത്തരം വലിപ്പം ഉള്ളതായിരുന്നു ഫ്രില്ലിനു മുകളിൽ നിരവധി ചെറിയ കൊമ്പുകൾ ഉണ്ടായിരുന്നു ഇത് ഫ്രില്ലിനു കാഴ്ചയിൽ ഒരു കിരീടത്തിന്റെ ഛായ കിട്ടി . ഫ്രിലിൽ നിരവധി ചെറിയ മുഴകളും ഉണ്ടായിരുന്നു.

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ മറ്റു സസ്യ ഭോജികൾ ആയ ദിനോസറുകൾ കഴിക്കാത്ത കട്ടി ഏറിയ സസ്യങ്ങളെ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. ഈ വിഭാഗത്തിലെ വലിപ്പ എറിയവ ആണെകിലും അടിസ്ഥാനവും ജീവശാഖയിൽ പെട്ടവ ആയിരുന്നു ഇവ.   നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ. തലയോട്ടിയുടെ പ്രേതെകതകൾ കാരണം ഇവയെ സെന്ററോ സൗറിനെ എന്ന വിഭാഗത്തിൽ ആണ് ഇപ്പോൾ പെടുത്തിയിട്ടുള്ളത് . തലയോട്ടിയുടെ പ്രേതെകതകൾ കാരണം തലയോട്ടിയിൽ പ്രതേകതകൾ ഉള്ള സെറാടോപിയ ദിനോസറുകളെ പെടുത്തിയ സെന്ററോസൗറിനെ എന്ന വിഭാഗത്തിൽ ആണ് ഇപ്പോൾ പെടുത്തിയിട്ടുള്ളത് .

## അവലംബം

## ഇതും കാണുക
*സെറാടോപിയ
*രോസ്ട്രൽ അസ്ഥി

## പുറത്തേക്കുള്ള കണ്ണികൾ
*Sinoceratops - .prehistoric-wildlife 
*a new study led by Xu Xing reports on another significant discovery: the first ceratopsid dinosaur from China. 
*Sinoceratops -dinosaurs.about 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
വിക്ടോറിയ മെമ്മോറിയൽ, കൊൽക്കത്ത

ഇന്ത്യൻ സംസ്ഥാനമായ പശ്ചിമ ബംഗാളിലെ കൊൽക്കത്തയിലുള്ള (മുമ്പ് കൽക്കത്ത) ഒരു മാർബിൾ നിർമ്മിത സ്മാരകമന്ദിരമാണ് **വിക്ടോറിയ മെമ്മോറിയൽ**. 1906-1921 കാലഘട്ടത്തിലാണ് ഇതിന്റെ നിർമ്മാണം നടന്നത്. വിക്ടോറിയ രാ‍ജ്ഞിയുടെ (1819-1901) സ്മരണാർത്ഥം നിർമ്മിച്ചിരിക്കുന്ന ഈ സ്മാരകം, ഇപ്പോൾ കേന്ദ്രസാംസ്കാരികവകുപ്പിന്റെ കീഴിലുള്ള ഒരു മ്യൂസിയവും ടൂറിസ്റ്റ് കേന്ദ്രവുമാണ്. ജവഹർലാൽ നെഹ്റു റോഡിനടുത്തായി, ഹൂഗ്ലീ നദിക്കരയിലുള്ള ഒരു മൈതാനത്തിലാണ് ഈ സ്മാരകം സ്ഥിതി ചെയ്യുന്നത്.

## ചരിത്രം

1901-ൽ വിക്ടോറിയ രാജ്ഞിയുടെ ചരമത്തെത്തുടർന്ന്, അന്നത്തെ വൈസ്രോയിയായിരുന്ന കഴ്സൺ പ്രഭുവിന്റെ നിർദ്ദേശപ്രകാരമാണ്, ബ്രീട്ടിഷിന്ത്യയുടെ ഭരണതലസ്ഥാനമായിരുന്ന കൽക്കത്തയിൽ വിക്ടോറിയ രാജ്ഞിയുടെ ഓർമ്മമന്ദിരത്തിന്റെ നിർമ്മാണമാരംഭിച്ചത്. മ്യൂസിയവും പൂന്തോട്ടവും ഉൾക്കൊള്ളുന്ന ബൃഹത്ത് മന്ദിരത്തിനാണ് അദ്ദേഹം പദ്ധതിയിട്ടത്.

1906 ജനുവരി 4-നു് വേൽസ് രാജകുമാരനും പീന്നിട് രാജാവുമായ ജോർജ്ജ് അഞ്ചാമനാണ് ഈ സ്മാരകത്തിനു തറക്കല്ലിട്ടത്. പീന്നിട് ഇത്, 1921-ൽ പൊതുജനങ്ങൾക്കായി ഔദ്യോഗികമായി വിട്ടുകൊടുന്നു. 1912-ൽ, വിക്ടോറിയ മെമ്മോറിയലിന്റെ നിർമ്മാണം പൂർത്തിയാവുന്നതിനു മുമ്പ് തന്നെ ജോർജ്ജ് അഞ്ചാമൻ ചക്രവർത്തി ഇന്ത്യയുടെ തലസ്ഥാനം കൽക്കത്തയിൽ നിന്നും ഡെൽഹിയിലേയ്ക്ക് മാറ്റിയിരുന്നു. അങ്ങനെ, വിക്ടോറിയ മെമ്മോറിയലിന് തലസ്ഥാനനഗരിയിലെ ശ്രദ്ധേയ സ്മാരകം എന്ന സ്ഥാനം നഷ്ടമായി.

## നിർമ്മാണ മൂലധനം

വിക്ടോറിയ മെമ്മോറിയലിനായി, ഇന്ത്യയിലെ വിവിധ പ്രവിശ്യകൾ, ബ്രീട്ടിഷ് രാജിലെ മറ്റു വ്യക്തികൾ, ലണ്ടനിലുള്ള ബ്രിട്ടീഷ് സർക്കാർ എന്നിവരിൽ നിന്നൊക്കൊ, ധനസഹായം സ്വീകരിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ
* 
* "360 degree spherical panoramas of Victoria Memorial."  India Tourism.
വർഗ്ഗം:1921-ൽ ഇന്ത്യയിൽ ആരംഭിച്ച സ്ഥാപനങ്ങൾ
വർഗ്ഗം:ഇന്ത്യയിലെ ആർട്ട് ഗാലറികൾ
വർഗ്ഗം:ഇന്ത്യയിലെ പൂന്തോട്ടങ്ങൾ
വർഗ്ഗം:കൊൽക്കത്തയുടെ ചരിത്രം
വാൻ ഇൻഹെൻഹൂസ്

ഡച്ച്‌ ജീവശാസ്ത്രജ്ഞ്ജനും രസതന്ത്രജ്ഞനും ആയിരിന്നു **വാൻ ഇൻഹെൻഹൂസ്**() (1730-1799). പ്രകാശസംശ്ലേഷണം കണ്ടെത്തിയതും സസ്യങ്ങളിലും ജന്തുക്കളിലെതുപോലെ കോശശ്വസനം നടക്കുന്നുണ്ടെന്ന് കണ്ടെത്തിയതുമാണ് പ്രധാന നേട്ടങ്ങൾ.
പ്രകൃതിയിലെ കാർബൺ ചക്രത്തെക്കുറിച്ച് ആദ്യമായി സൂചന നൽകിയതും ഇദ്ദേഹമാണ്.
## ജീവിതരേഖ
നെതർലാൻൻറിലെ ബ്രെഡ എന്ന സ്ഥലത്ത് 1730 ഡിസംബർ 8 നാണ്  വാൻ ഇൻഹെൻഹൂസ് ജനിച്ചത്. 1752 ൽ വൈദ്യശാസ്ത്രത്തിൽ ബിരുദമെടുത്തു. 1764 ൽ എന്ഗ്ലാണ്ടിൽ പോയി വസൂരി രോഗത്തിന് കുത്തിവയ്ക്കുന്നതിൽ വിദഗ്ദ്ധനായിത്തീർന്നു. അങ്ങനെ ഓസ്ട്രിയയുലെ മരിയതെരേസ രാജ്ഞിക്ക് കുത്തിവയ്ക്കെണ്ടിവന്നപ്പോൾ ഇൻഹെൻഹൂസ് ആസ്ത്രിയയിലെക്ക് പോയി. രാജ്ഞിയുടെ സ്വകാര്യ വൈദ്യനായി കുറെന്നാൽ അവിടെ കഴിഞ്ഞു. പിന്നീട് 1779 ഇംഗ്ലണ്ടിൽ തിരിച്ചെത്തിയ വാൻ ഇൻഹെൻഹൂസ് റോയൽ സൊസൈറ്റിയിൽ അംഗമായി. അതേവർഷം തന്നെ സസ്യങ്ങളുടെ ഉപാപചയത്തെക്കുറിച്ചുള്ള പഠനഫലങ്ങൾ പ്രസിദ്ധീകരിച്ചു. പ്രീസ്റ്റ്ലിയുടെപരീക്ഷണങ്ങൾ ആവർത്തിച്ച ഇൻഹെൻഹൂസ് സസ്യങ്ങൾ സൂര്യപ്രകാശത്തിൻറെ സാനിധ്യത്തിൽ മാത്രമേ ഓക്സിജൻ പുറത്തുവിടുന്നുള്ളൂ എന്നും രാത്രിയിൽ ജന്തുക്കളെപ്പോലെ കാർബൺ ഡയോക്സൈഡ് ആണ് പുറത്തുവിടുന്നതെന്നും മനസ്സിലാക്കി. 

## അവലംബം


വർഗ്ഗം:1730-ൽ ജനിച്ചവർ
വർഗ്ഗം:1799-ൽ മരിച്ചവർ
വർഗ്ഗം:ഡിസംബർ 8-ന് ജനിച്ചവർ
വർഗ്ഗം:സെപ്റ്റംബർ 7-ന് മരിച്ചവർ
ജാക്ക് മാ

**ജാക്ക് മാ** എന്നറിയപ്പെടുന്ന **മാ യുൻ** (10 സെപ്റ്റെംബർ, 1964) ചൈനയിലെ ഏറ്റവും ധനികരായ വ്യവസായികളിൽ ഒരാളാണ്. ഇന്റർനെറ്റ് സാങ്കേതികവിദ്യ ഭീമന്മാരായ ഗൂഗിളിനെയും യാഹൂവിനെയും കടത്തിവെട്ടുന്ന ഓഹരിവിപണിനേട്ടം ഉണ്ടാക്കിയ ആലിബാബ ഗ്രൂപ്പ് സ്ഥാപിച്ചത് ജാക്ക് മാ ആണ്. ഫോർബ്സ് മാസികയുടെ കവർ പേജിൽ പ്രത്യക്ഷപ്പെട്ട ആദ്യത്തെ ചൈനാക്കാരൻ കൂടിയാണ് ജാക്ക് മാ.

## ആദ്യകാല ജീവിതം

10 സെപ്റ്റെംബർ 1964 നു ചൈനയിലെ ജീജാങ് പ്രവിശ്യയിലെ ഹാങ്‌ചൗവിലാണ് മാ യുൻ ജനിച്ചത്. ചെറുപ്രായത്തിലേ ഇംഗ്ലീഷ് പരിശീലിച്ചു തുടങ്ങിയ മാ യുണിനു , തന്റെ പേര് വിളിക്കാൻ ബുദ്ധിമുട്ടാണെന്ന് പറഞ്ഞു ഒരു വിദേശി നൽകിയ പേരാണ് ജാക്ക്. ഹാങ്‌ചൗ ടീച്ചേർസ് ഇന്സ്ടിട്യൂട്ടിൽ (ഇപ്പോൾ ഹാങ്‌ചൗ നോർമൽ യൂണിവേഴ്സിറ്റി) നിന്നും ഇംഗ്ലീഷിൽ ബി.എ. ബിരുദം നേടിയ ജാക്ക്, ഒരു സ്കൂളിൽ അധ്യാപകനായി ജോലി നോക്കി. പിന്നീട് 2006 ൽ ബെയ്‌ജിംഗിലെ ഒരു ബിസിനസ് സ്കൂളിലും അദ്ദേഹം പഠിച്ചു.

## ഔദ്യോഗിക ജീവിതം

ഒരു ഇംഗ്ലീഷ് അദ്ധ്യാപകനായിരുന്ന ജാക്ക് മായ്ക്ക് ഇന്റെർനെറ്റിനോട് തോന്നിയ ആകർഷണവും ഉത്സുകതയുമാണ് 1995 ൽ, ചൈനയിലെ ഇന്റർനെറ്റ് അധിഷ്ഠിത സംരംഭങ്ങളിൽ ആദ്യത്തേതെന്ന് കരുതപ്പെടുന്ന ചൈന പേജസ്ന്റെ തുടക്കം കുറിച്ചത്. 1998 മുതൽ 1999 വരെ ചൈനീസ് സർക്കാരിന്റെ അടിയിലുള്ള ഒരു ഐ.ടി കമ്പനിയെ നയിച്ച ജാക്ക് മാ, 1999 ൽ തന്റെ സ്വന്തം സംരംഭമായ ആലിബാബ തുടങ്ങി. പിന്നീട് അതിനോട് ചേർന്ന് തന്നെ പല സംരംഭങ്ങളും ആരംഭിച്ച അദ്ദേഹം, അതിനെയെല്ലാം ഒരു കുടക്കീഴിനടിയിൽ കൊണ്ടുവന്നു. 2014 ൽ ഓഹരിവിപണിയെ ഞെട്ടിച്ച നേട്ടമുണ്ടാക്കിയ ആലിബാബയുടെ എക്സിക്യൂട്ടീവ് ചെയർമാനായ ജാക്ക് മാ ഒരിക്കൽ പറയുകയുണ്ടായി, താൻ ഇതുവരെ ഒരു വരി കംപ്യൂട്ടർ കോഡ് പോലും എഴുതിയിട്ടില്ല എന്ന്. അദ്ദേഹത്തിൻറെ ഉത്‍സാഹവും പ്രയത്‌നവുമാണ് താനിന്ന് ആയിരിക്കുന്ന സ്ഥാനത്ത് അദ്ദേഹത്തെ എത്തിച്ചത്.

## പ്രധാനനേട്ടങ്ങൾ

2001 ൽ ലോക സാമ്പത്തിക ഫോറത്തിന്റെ യങ് ഗ്ലോബൽ ലീഡർ ആയി തിരഞ്ഞെടുക്കപ്പെട്ടതിനു മുതൽ വളരെയധികം അംഗീകാരവും പുരസ്കാരങ്ങളും ജാക്ക് മായെ തേടിയെത്തി. 2004 ൽ ചൈന സെൻട്രൽ ടെലിവിഷൻ അദ്ദേഹത്തെ ആ വർഷത്തെ പ്രഥമ പത്ത് വ്യവസായികളുടെ പട്ടികയിൽ ഉൾപ്പെടുത്തി. 2005 ൽ ഫോർച്യൂൺ മാസിക അദ്ദേഹത്തെ ഏഷ്യയിലെ പ്രമുഖ 25 വ്യവസായികളുടെ പട്ടികയിലും ഉൾപ്പെടുത്തി. ഫോർബ്സ് മാസികയുടെ പല പട്ടികകളിലും ഇടം നേടിയ അദ്ദേഹം, 2016 ലെ ലോകത്തിലെ ഏറ്റവും ധനികരുടെ പട്ടികയിൽ മുപ്പത്തിമൂന്നാം സ്ഥാനത്താണ് . ഫോർബ്സ്ന്റെ തന്നെ പല പുരസ്കാരങ്ങളും ജാക്ക് മാ നേടിയിട്ടുണ്ട്. ടൈം മാസികയുടെയും പല പട്ടികകളിലും ജാക്ക് മാ ഇടം നേടിയിട്ടുണ്ട്.

## അലങ്കരിക്കുന്ന പദവികൾ

*എക്സിക്യൂട്ടീവ് ചെയർമാൻ - ആലിബാബ ഗ്രൂപ്പ് 
*ബോർഡ് അംഗം - സോഫ്റ്റ്ബാങ്ക് കോർപ്പ് 
*ഫൌണ്ടേഷൻ ബോർഡ് അംഗം - ലോക സാമ്പത്തിക ഫോറം 
*ചെയർമാൻ - ജീജാങ് ചേംബർ ഓഫ് കോമേഴ്‌സ് 
*ചെയർമാൻ - ചൈന സംരംഭക ക്ലബ് 
*അഡ്വക്കേറ്റ് - സുസ്ഥിര വികസന ലക്ഷ്യങ്ങൾ, ഐക്യരാഷ്ട്രസഭ 
*സ്പെഷ്യൽ അഡ്വൈസർ - UNCTAD (ഐക്യരാഷ്ട്രസഭ അസിസ്റ്റന്റ് സെക്രട്ടറി ജനറൽ പദവിക്ക് തുല്യം) 
*ഡിറെക്റ്റോറിയൽ ബോർഡ് - ദി നേച്ചർ കൺസേർവൻസി 

## വ്യക്തിജീവിതം

ജാക്ക് മായുടെ പത്നിയുടെ പേര് ജാങ് യിങ് എന്നാണ്. അവർക്ക് രണ്ടു മക്കളാണ്.

പരിസ്ഥിതി സംരക്ഷണത്തിൽ താല്പര്യമുള്ള ജാക്ക് മാ, അതിനുവേണ്ടി വളരെ പരിശ്രമിക്കുകയും സ്വയം മാതൃക സൃഷ്ടിക്കുകയും ചെയ്യുന്ന ഒരു വ്യക്‌തിയാണ്. കുറെയധികം പരിസ്ഥിതി സംരക്ഷണ പ്രവർത്തനങ്ങളിൽ ഏർപ്പെട്ടിരിക്കുന്ന ആദ്ദേഹം, ദി നേച്ചർ കൺസേർവൻസിയുടെ ബോർഡിലും അംഗമാണ്. തന്റെ എല്ലാ സംരംഭങ്ങളിലും കമ്പനികളിലും സ്രാവിന്റെ പതങ്ങളുടെ വ്യാപാരം പൂർണമായി നിരോധിച്ചുകൊണ്ട് വളരെ ശക്തമായ ഒരു സന്ദേശം അദ്ദേഹം ലോകത്തിനു നൽകുകയും ചെയ്യുന്നു.

## അവലംബം

വർഗ്ഗം:1964-ൽ ജനിച്ചവർ
ഡി.ആർ. കാപ്രേക്കർ

സംഖ്യകളെക്കുറിച്ച് ധാരാളം പഠനങ്ങൾ നടത്തിയ ഒരു ഭാരതീയ ഗണിത ശാസ്ത്രജ്ഞനാണ് ഡി.ആർ കാപ്രേക്കർ. 1905 ജനവരി 17-ന് മുംബൈക്കടുത്താണ് കാപ്രേക്കറിന്റെ ജനനം. ചെറുപ്പത്തിൽ തന്നെ അമ്മ മരിച്ച കാ പ്രേക്കർ അച്ഛനിൽ നിന്ന് ജ്യോതിഷം പഠിക്കുകയും കണക്കു കുട്ടുന്നതിനിടയിൽ ഗണിത ശാസ്ത്രത്തിലേക്ക് ആകർഷിക്കപ്പെടുകയും ചെയ്തു.കാപ്രേക്കർ സംഖ്യകളും കാപ്രേക്കർ സ്ഥിരവും ഇദ്ദേഹത്തിന്റെ പേരിൽ അറിയപ്പെടുന്നു.ഡെംല്ലോ സംഖ്യ ആവിഷ്ക്കരിച്ചത് കാപ്രേക്കർ ആണ്. ഔപചാരിക ബിരുദാനന്തര പരിശീലനം ഇല്ലെങ്കിലും സ്കൂൾ അദ്ധ്യാപകനായി ജോലി ചെയ്തിരുന്നിട്ടും അദ്ദേഹം വിപുലമായി പ്രസിദ്ധീകരിക്കുകയും വിനോദ ഗണിത സർക്കിളുകളിൽ അറിയപ്പെടുകയും ചെയ്തു.
## കാപ്രേക്കർ സംഖ്യകൾ: 6174
## അവലംബം

## ബാഹ്യ ലിങ്കുകൾ
* "Mysterious number 6174" 
* https://www.youtube.com/watch?v=d8TRcZklX_Q link to a YouTube video by Numberphile 

വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:1905-ൽ ജനിച്ചവർ
വർഗ്ഗം:1986-ൽ മരിച്ചവർ
ജീൻ പൂൾ

എല്ലാ** **ജീനുകളുടെയും, അല്ലെങ്കിൽ ജനിതകവിവരങ്ങളുടെയും ആകെ സഞ്ചയമാണ് **ജീൻ പൂൾ (Gene pool)**. ഏതെങ്കിലും ഒരു സ്പീഷിസിന്റെ ജീനുകളുടെ എണ്ണത്തെയും വൈവിധ്യത്തെയും കാണിക്കാനാണ് പലപ്പോഴും ഈ പദം ഉപയോഗിക്കുന്നത്.

## വിവരണം
ജീൻ പൂൾ വലിപ്പമേറിയതാണെങ്കിൽ, സ്പീഷിസ് വൈവിധ്യം ധാരാളമാണെങ്കിൽ വലിയതോതിൽ പ്രകൃതിനിർദ്ധാരണം മൂലമുണ്ടാകാവുന്ന ഫലങ്ങളെ മറികടക്കാൻ ആ സ്പീഷിസിനു സാധ്യത കൂടുതലാണ്. ജീൻ‌ പൂൾ, ജനിതകവൈവിധ്യം ഒരു സ്പീഷിസിൽ കുറവാണെങ്കിൽ അവയുടെ അതിജീവനശേഷിയിൽ കുറവുണ്ടാവുകയും വംശനാശസാധ്യത അവയ്ക്ക് ഏറുകയും ചെയ്യും. എന്നാൽ ജനസംഖ്യയിൽ കുറവുള്ള സ്പീഷിസുകളിൽ ഇങ്ങനെയുള്ള അവസ്ഥയിൽ പുതിയ ജനിതക വേരിയന്റുകൾ ഉണ്ടാവുകയും അതിജീവനത്തിനത്തിനുള്ള സാധ്യതകൾ ഏറും എന്നും ജെനറ്റിക് ഡ്രിഫ്റ്റ് തിയറി പറയുന്നു.

## ചരിത്രം
റഷ്യൻ ജനിതകശാസ്ത്രജ്ഞൻ അലെക്സാണ്ടർ സെർഗീവിച്ച് 1920 കളിൽ രൂപം കൊടുത്ത ജീൻ ഫണ്ട് എന്ന സങ്കൽപ്പമാണ് തിയൊഡോഷ്യസ് ദൊബ്‌ഷാൻസ്കി അമേരിക്കയിലേക്ക് കൊണ്ടുപോയി ജീൻ പൂൾ എന്ന വാക്കിൽ എത്തിച്ചത്.

## സസ്യപ്രജനനത്തിൽ ജീൻ പൂൾ സിദ്ധാന്തം
1971 -ൽ കാർലനും ഡി വെറ്റും ഓരോ വിളയെയും അവയുടെ ശാസ്ത്രീയനാമകരണത്തിനുപരി അവയുടെയും അവയുമായി ബന്ധമുള്ള സ്പീഷിസുകളെയും ഉൾപ്പെടുത്തി ജീൻ പൂൾ എന്ന കാര്യത്തിലാവണം കൂടുതൽ ശ്രദ്ധ നൽകേണ്ടതെന്നു വാദിക്കുകയുണ്ടായി.

# പ്രാഥമിക ജീൻ പൂൾ (GP-1): മിക്കവാറും ഒരേ സ്പീഷിസിൽ (നാട്ടുനടപ്പ് അനുസരിച്ചുള്ള ഗണനപ്രകാരം) പെട്ടവരാകും, അതിനാൽ അങ്ങോട്ടുമിങ്ങോട്ടും ഇടകലരുന്നത് എളുപ്പമാണ്. ഇങ്ങനെയുണ്ടാവുന്ന ഫലങ്ങളിൽ നല്ലരീതിയിൽ ക്രോമസോമുകൾ കലർന്ന് മികച്ച ഫലങ്ങൾ പൊതുവേ ലഭിക്കുന്നു. ജീനുകളെ വേർതിരിക്കൽ സാധാരണവും അവയെ കൈമാറ്റം ചെയ്യുന്നത് എളുപ്പവുമാണ് എന്ന്  കാർലനും ഡി വെറ്റും പറയുന്നു. ഓരോ ജീൻ പൂളിനെയും വീണ്ടും രണ്ടായി പിരിക്കണമെന്ന് അവർ പറയുന്നു:
#* ഉപസ്പീഷിസ് A: ഉണ്ടാക്കിയെടുത്ത വർഗ്ഗങ്ങൾ
#* ഉപസ്പീഷിസ് B: തനിയെ ഉണ്ടായിവന്ന വർഗ്ഗങ്ങൾ (വന്യമായോ കളയായോ)
# ദ്വിതീയ ജീൻ പൂൾ (GP-2): പ്രാഥമിക ജീൻ പൂളിനെ അപേക്ഷിച്ച് ഇവയിലുള്ള അംഗങ്ങളെ വെവ്വേറേ സ്പീഷിസുകൾ ആയാണ് കണക്കാക്കാറ്. എന്നാൽ അടുത്ത ബന്ധമുള്ളവയായതിനാൽ അവയ്ക്കുതമ്മിൽ കലരാനും പ്രജനനക്ഷമതയുള്ള കുറച്ചെങ്കിലും ഫലങ്ങൾ ഉണ്ടാക്കാനും ആവും. പ്രതീക്ഷിക്കാവുന്ന തരത്തിൽ പ്രാഥമികവും ദ്വിതീയവുമായ ജീൻ പൂളുകൾ തമ്മിൽ പ്രത്യുൽപ്പാദനപരമായി ഏറെ തടസ്സങ്ങൾ ഉണ്ട്:
#* സങ്കര ഇനങ്ങൾ ശക്തികുറഞ്ഞതാവാം
#* സങ്കരഇനങ്ങൾക്ക് പ്രത്യുൽപ്പാദനശേഷി കുറവായിരിക്കാം
#* ക്രോമസോമുകൾ കാര്യക്ഷമമായല്ലാതെ കൂടിച്ചേരാം കൂടിച്ചേരാതെയും ഇരിക്കാം.
#* പിൻതറമുറകളിൽ നിന്നും വേണ്ടവിധത്തിൽ ഫലം ലഭിക്കാതിരിക്കാം
#* "എന്നാലും കൂടുതൽ പരിശ്രമിച്ചാൽ നല്ല ഫലങ്ങൾ ലഭിച്ചേക്കാം".
# തൃതീയ ജീൻ പൂൾ (GP-3): പ്രാഥമികജീൻപൂളിലെ അംഗങ്ങളുമായി ഇവയ്ക്ക് വിദൂരബന്ധമേ ഉണ്ടാവൂ. പ്രാഥമികജീൻപൂളിലെ അംഗങ്ങളെയും തൃതീയ ജീൻപൂളിലെ അംഗങ്ങളെയും പരസ്പരം ക്രോസ് ചെയ്യാം, എന്നാൽ ജീൻ കൈമാറ്റം അത്ര എളുപ്പമല്ല. അതിനായി ചെയ്യാൻ പറ്റുന്ന ചിലകാര്യങ്ങൾ:
#* ഭ്രൂണ കൾച്ചർ
#* ക്രോമസോം ഇരട്ടിപ്പിക്കൽ
#* ദ്വിതീയ ജീൻ പൂളിലെ അംഗങ്ങളുമായി തമ്മിൽച്ചേർക്കൽ

## ജീൻ പൂൾ കേന്ദ്രങ്ങൾ
പ്രധാനപ്പെട്ട വിളകളുടെ ജീനുകളും വളർത്തുമൃഗങ്ങളും ഉടലെടുത്ത ഭൂമിയിലെ പ്രദേശങ്ങളെയാണ് ജീൻ പൂൾ കേന്ദ്രങ്ങൾ എന്നു വിളിക്കുന്നത്. മനുഷ്യൻ വളർത്തിയെടുത്ത സ്പീഷിസുകളുടെ വന്യസ്പീഷിസുകളുടെ വലിയ ശേഖരം അത്തരം പ്രദേശങ്ങളിൽ ധാരാളമായി ഉണ്ട്. 

## ഇവയും കാണുക

*Biodiversity
*Conservation biology
*Founder effect
*Gene flow
*Genetic drift
*Small population size

## അവലംബം


## പുറത്തേക്കുള്ള കണ്ണികൾ

* 
* 

വർഗ്ഗം:ജൈവകലവറകൾ
വർഗ്ഗം:പരിപാലന ജീവശാസ്ത്രം
റേഡിയേഷൻ ചികിൽസ

അത്യോർജ്ജ വികിരണങ്ങൾ ഉപയോഗിച്ച് അർബുദ ബാധിത കോശങ്ങളെ നശിപ്പിക്കുന്ന അർബുദ ചികിൽസാ സമ്പ്രദായമാണ് **റേഡിയേഷൻ ചികിൽസ** അഥവ  **റേഡിയോ തെറാപ്പി/ റേഡിയേഷൻ തെറാപ്പി**. ഇതിനായി എക്സ് റേ രശ്മികളും ഗാമ റേ രശ്മികളും ഉപയോഗിക്കപ്പെടുന്നു.

പ്രധാനമായും മൂന്ന് രീതികളിലാണ് റേഡിയേഷൻ ഏൽപ്പിക്കുന്നത്.

ശരീരേതര സ്രോതസ്സിൽ നിന്നും പുറപ്പെടുന്ന റേഡീയേഷൻ- വലിയ യന്ത്രത്തിൽ നിന്നും ശരീരത്തിന്റെ നിർദിഷ്ട് അവയവത്തിലേക്ക് വികരണരശ്മികളെ ചാലിച്ച് വിടുന്നു.(external beam radiation EBR). അല്പം അകലെ നിന്നുള്ള സ്രോതസ്സിൽ നിന്നുള്ള റേഡിയേഷൻ ആയതിനാൽ ടെലി തെറാപ്പി (tele therapy) എന്നും ഇതിനെ വിളിക്കുന്നു.

ശരീരത്തിനകത്ത് റേഡിയേഷൻ സ്രോതസ്സ് സ്ഥാപ്പിച്ച് അതിൽ നിന്നുള്ള വികരണങ്ങൾ അർബുദ ബാധിത മേഖലിയിലേക്ക് പ്രവഹിപ്പിക്കുന്നു.(internal radiation therapy/brachy therapy).

അർബുദ രോഗികളിൽ പകുതിയോളം പേർക്ക് ഏതെങ്കിലും ഘട്ടത്തിൽ റേഡിയേഷൻ വേണ്ടി വരാറുണ്ട് എന്ന് അമേരിക്കയിലെ പഠനങ്ങൾ കാണിക്കുന്നു.

## ഉപയോഗ സന്ദർഭങ്ങൾ
എല്ലാ അർബുദ കോശങ്ങളും റേഡിയേഷനോട് പ്രതികരിക്കുന്നത് ഒരേ രീതിയിലല്ല. റേഡിയേഷൻ ആഭിമുഖ്യമുള്ള (radio sensitive) അർബുദങ്ങളിൽ ലുക്കീമിയ, ലിംഫോമ എന്നിവയും  പെടുന്നു. മിതമായ ഡോസിലുള്ള റേഡിയേഷൻ മതിയാവുന്നവയാണ് ഇവ.

ത്വക്ക് അർബുദങ്ങളിൽ (epithelial cancer) മിക്കവയും അല്പം കൂടി  റേഡിയേഷൻ വേണ്ടി വരുന്നവയാണ്.

റേഡിയേഷൻ വിമുഖ (radiation resistant cancers) എന്ന ഗണത്തിൽ പെടുന്നവയാണ് വൃക്ക അർബുദം (renal cancer) മെലനോമകൾ എന്നിവ.

ഉൽഭവ സ്ഥാനത്തു നിന്നും മറ്റ് അവയവങ്ങളിലേക്കോ , ശരീരം ആ  സകലമായോ വ്യാപനം ചെയ്യപ്പെടുന്ന അർബുദങ്ങൾക്ക് (metastatic cancers) റേഡിയേഷൻ അനുയോജ്യമല്ല, അതിനാൽ രക്താർബുദം (ലുക്കീമിയ) റേഡിയേഷൻ ചികിൽസയ്ക്ക് സാധാരണ ഗതിയിൽ വിധേയമാക്കാറില്ല

സ്തനാർബുദം, ഗർഭാശയമുഖ ക്യാൻസർ, പ്രോസ്റ്റേറ്റ് ഗ്രന്ഥി ക്യാൻസർ എന്നിങ്ങനെയുള്ള ചില ക്യാൻസറുകളിൽ തുടക്ക ഘട്ടത്തിൽ തന്നെ റേഡീയേഷൻ സ്വീകരിക്കപ്പെടാറുണ്ട്.

## പാർശ്വ ഫലങ്ങൾ
റേഡിയേഷൻ ഏൽക്കുന്നത് വേദനരഹിതമാണ്. പല  അവസരങ്ങളിലും റേഡിയേഷനെ തുടർന്ന് പാർശ്വ ഫലങ്ങൾ ഒന്നും പ്രകടമായി കൊള്ളണമെന്നുമില്ല. ചിലപ്പോൾ ചെറിയ രീതിയിലുള്ള അസ്വാസ്ഥ്യവും നീർക്കെട്ടും മാത്രമായി ഫലങ്ങൾ ചുരുങ്ങുകയും ചെയ്യും.

എന്നാൽ കുറച്ചധികം നാളുകളിലേക്കും വളരെ വർഷങ്ങൾക്കും പ്രകടമാകുന്ന പാർശ്വ ഫലങ്ങളും സംജാതമാകാം.
# ഛർദ്ദി ഓക്കാനം
# ത്വക്ക് നിറംമാറ്റം, വൃണം ഉണ്ടാവൽ, അവയവങ്ങളുടെ ഉപരിതല കോശ മരണം (epithelial). കക്ഷം, മാറിടം, നാഭി എന്നിവിടങ്ങളിൽ കൂടുതൽ ഇരയാവുന്നു.
# വായ് തൊണ്ട ആമാശയം എന്നിവ വിണ്ടു കീറി , ചവയ്ക്കൽ വിഴുങ്ങൽ  ദഹനം എന്നിവ ദിഷ്കരമാകുന്നു.
# നീർക്കെട്ട്.
# പ്രത്യുല്പാദന  അവയവങ്ങൾക്ക് റേഡിയേഷൻ വലിയ അളവിൽ ഏൽക്കേണ്ടി വരികയാണെങ്കിൽ പ്രതുല്പാദന ശേഷി നഷ്ടം അടക്കമുള്ള സ്ഥിതി വിശേഷം ഉണ്ടാകാം.
# മുടികൊഴിച്ചിൽ
# ഫൈബ്രോസിസ്സ് – കോശ കഠിനത , ഇലാസ്തികത നഷ്ട്പ്പെടൽ എന്നിവ റേഡിയേഷന്റെ പാർശ്വ ഫലങ്ങളിൽ പെടുന്നു.
#

വർഗ്ഗം:അർബുദ ചികിൽസ
ഫെർഗി

ഒരു അമേരിക്കൻ ഗായികയും അഭിനേത്രിയുമാണ് **ഫെർഗി ഡുഹമെൽ** (ജനനം **സ്റ്റേസി ആൻ ഫെർഗൂസൻ**; മാർച്ച് 27, 1975).) ഹിപ് ഹോപ് സംഗീത സംഘം ദ ബ്ലാക്ക് ഐയ്ഡ് പീസിലെ ഗായികയാണ്.

## ആദ്യകാലം
കാലിഫോർണിയയിലെ ലോസ് ഏഞ്ചൽസ് കൌണ്ടിയിലെ ഹാസിൻഡ് ഹൈറ്റ്സിലോ അല്ലെങ്കിൽ വൈറ്റിയറിലോ ആണ് ഫെർഗി ജനിച്ചത്. അവളുടെ വംശപരമ്പരയിൽ ഇംഗ്ലീഷ്, ഐറിഷ്, മെക്സിക്കൻ, സ്കോട്ടിഷ് എന്നിവ ഉൾപ്പെടുന്നു. റോമൻ കത്തോലിക്കാ വിശ്വാസിയായി വളർന്ന ഫെർഗി മെസ റോബൽസ് മിഡിൽ സ്കൂളിലും ഗ്ലെൻ എ വിൽസൺ ഹൈസ്കൂളിലുമായി പഠനം നടത്തി.

## അവലംബം

വർഗ്ഗം:1975-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:ഉഭയവർഗപ്രണയികളായ സ്ത്രീകൾ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ദി വേ ടു പാരഡൈസ്

2010 ൽ നോബൽ സമ്മാന ജേതാവായ പെറുവിയൻ നോവലിസ്റ്റ് മാരിയോ വർഗാസ് യോസ 2003 ൽ രചിച്ച സ്പാനിഷ് നോവലാണ് ***ദ വേ ടു പാരഡൈസ്*** ().

ഫ്രഞ്ച് പോസ്റ്റ് ഇംപ്രഷനിസ്റ്റ് ചിത്രകാരനും ശില്പിയുമായ പോൾ ഗോഗിന്റെയും മുത്തശ്ശി ഫ്രഞ്ച് ട്രേഡ് യൂണിയൻ നേതാവും ഫെമിനിസ്‌റ്റ് മുന്നേറ്റത്തിന്റെ ആദ്യകാല പ്രവർത്തകയുമായിരുന്ന ഫ്ലോറ ട്രിസ്റ്റന്റെയും ജീവിതത്തിലെ സമാനതകൾ അനാവരണം ചെയ്തുകൊണ്ടുള്ള ഒരു ജീവചരിത്ര കുറിപ്പാണ് ഈ നോവൽ. 22 അധ്യായങ്ങളുള്ള ഈ നോവലിൽ, ഫ്ലോറ  ട്രിസ്റ്റന്റെയും പോൾ ഗോഗിന്റെയും ജീവിതം ഇടവിട്ട് വരുന്ന അദ്ധ്യായങ്ങളിലായി വിവരിക്കുന്നു. പോൾ ജനിക്കുന്നതിനു മുമ്പ് തന്നെ ഫ്ലോറ ട്രിസ്റ്റൻ മരിച്ചിരുന്നു. ഇവർ ജീവിതത്തിൽ പരസ്പരം കണ്ടിട്ടില്ല.  ഒരു ധനികന്റെ അവിഹിത സന്തതിയായ ഫ്ലോറ ഒരു പ്രസ് ജീവനക്കാരിയായിരുന്നു. കടുത്ത ദാരിദ്ര്യം ഫ്ലോറയെ സ്‌ത്രീകളോട് അന്തസില്ലാതെ പെരുമാറുന്ന ദുഷ്ടനായ പ്രസ് ഉടമയുടെ ഭാര്യയാക്കുന്നു. ഫ്ലോറ തന്റെ കുടുംബം ഉപേക്ഷിച്ച് ട്രേഡ് യൂണിയന് വേണ്ടി പ്രവർത്തിക്കാൻ ഫ്രാൻസ് ആകെ സഞ്ചരിക്കുന്നു. കത്തോലിക്കാ സഭയുടെയും ഭരണകൂടത്തിന്റെയും സകലവിധ എതിർപ്പുകൾക്കിടയിലും ഫ്ലോറ തന്റെ ലക്ഷ്യത്തിനായി പോരാടുകയാണ്. ഗോഗിനാകട്ടെ ഫ്രാൻസിലെ തന്റെ കുടുംബവും സ്റ്റോക്ക് ബ്രോക്കർ ജോലിയുടെ സൗഭാഗ്യങ്ങളും ഉപേക്ഷിക്കുന്നത് ചിത്ര രചനയാൽ പ്രചോദിതനായാണ്. ഫ്രഞ്ച് പോളിനേഷ്യയിലെ താഹിതിയിൽ  മതായിയാ എന്ന ചെറുപട്ടണത്തിൽ എത്തിയ  ചിത്രകാരൻ  പല വിധ ജോലികളിലും  ഏർപ്പെടുന്നു. എന്നാൽ താഹിതിയിലെ  ജീവിതത്തിലെ മടുപ്പുകളെയാണ് ഗോഗിൻ  തന്റെ ചിത്രങ്ങളിൽ വരച്ചു ചേർത്തത്. തന്റെ പ്രസിദ്ധമായ 'മനോവ തുപാപ്പാവു' (Spirit of the Dead Watching) എന്ന ചിത്രം ഇവിടെ വച്ചാണ് അദ്ദേഹം വരയ്ക്കുന്നത്.

## വിവർത്തനങ്ങൾ
ഈ സ്പാനിഷ് രചനയുടെ ഇംഗ്ലീഷ് പരിഭാഷ നിർവഹിച്ചത് നതാഷ വിമ്മർ ആണ്. 2004 ൽ ഫേബർ ആൻഡ് ഫേബർ ഇതു പ്രസിദ്ധപ്പെടുത്തി. ഫ്രഞ്ച്, ജർമ്മൻ പരിഭാഷകളും താമസിയാതെ പുറത്തു വന്നു. 

## പുരസ്‌കാരങ്ങൾ
ന്യൂയോർക്ക് ടൈംസ് ഒരു പ്രധാന രചനയായി ഇതു തെരഞ്ഞെടുത്തു. 

## അവലംബം

വർഗ്ഗം:ചരിത്ര നോവലുകൾ
വർഗ്ഗം:സ്പാനിഷ്‌ നോവലുകൾ
സയ്യിദ് രാജവംശം

the voice

തുഗ്ലക്ക് രാജവംശത്തിൻറെ പതനത്തിനുശേഷം 1414 മുതൽ 1451 വരെ ദില്ലി സുൽത്താനത്ത് ഭരിച്ച നാലാമത്തെ രാജവംശമാണ് **സയ്യിദ് രാജവംശം**.  1451-ൽ അവസാനത്തെ സയ്യിദ് സുൽത്താനായിരുന്ന അലാവുദ്ധീൻ ആലം ഷായുടെ കീഴടങ്ങലിനുശേഷം സയ്യിദ് രാജവംശത്തിൻറെ ഭരണം അവസാനിച്ചു. 

പ്രവാചകൻ മുഹമ്മദിൻറെ പിന്മുറക്കാരാണ് തങ്ങളെന്ന് സയ്യിദ് രാജവംശം അവകാശപ്പെടുന്നുണ്ട്. ദില്ലിയിലെ സുൽത്താൻ ഭരണത്തിന് അന്ത്യം കുറിച്ചുകൊണ്ട് 1398 ൽ തിമൂർ ദില്ലി ആക്രമിച്ച് കീഴ്പ്പെടുത്തിയപ്പോൾ ഈ സയ്യിദ് വംശക്കാരെയാണ് അവിടുത്തെ ഗവർണർമാരായി നിയമിച്ചത്. 

ഖിസ്‌ർ ഖാൻ ആണ് സയ്യിദ് രാജവംശം സ്ഥാപിച്ചത്. തിമൂർ, പഞ്ചാബിലെമുൾത്താൻറെ ഗവർണറായി നിയമിച്ച ഖിസ്‌ർ ഖാൻ 1414 മാർച്ച് മാസം ദില്ലി ആക്രമിച്ചു കീഴടക്കി. ദൗലത് ഖാനെ തടവിലാക്കി ഹിസാർ ഫിറൂസയിലേക്കയച്ചു. എന്നാൽ ഖിസ്‌ർ ഖാൻ സുൽത്താൻ പദവി ഏറ്റെടുത്തില്ല.  ആദ്യം തിമൂറിൻറെയും, തിമൂറിൻറെ മരണശേഷം അദ്ദേഹത്തിൻറെ പൗത്രനായ രുഖിൻറെയും സാമന്തനായാണ്‌ ഖിസ്‌ർ ഖാൻ സാമ്രാജ്യം ഭരിച്ച്ത്. സയ്യിദ് രാജവംശത്തിന്റെ 37 വർഷത്തെ ഭരണകാലയളവ്‍ നാലു സുൽത്താന്മാരുടെ ഭരണത്തിന്‌ സാക്ഷ്യം വഹിച്ചു. 
## സയ്യിദ്  ഖിസ്‌ർ ഖാൻ
ഫിറോസ് ഷാ തുഗ്ലക്കിൻറെ ഭരണകാലത്ത് മുൾട്ടാനിലെ ഗവർണരായിരിന്നു ഖിസ്‌ർ ഖാൻ. തിമൂറിൻറെ അധിനിവേശസമയത്ത് ഖിസ്‌ർ ഖാൻ തിമൂറിൻറെ ഭാഗത്ത് ചേർന്നു. ദില്ലി കീഴടക്കിയ തിമൂർ ഖിസ്‌ർ ഖാനെ മുൾട്ടാനിലെ ഗവർണറായി നിയമിച്ചു. പിന്നീട് ഖിസ്‌ർ ഖാൻ 1414 മാർച്ച് മാസം ദില്ലി ആക്രമിച്ചു കീഴടക്കുകയും സയ്യിദ് ഭരണം ആരംഭിക്കുകയും ചെയ്തു. 
## സയ്യിദ് മുബാറക്ക്‌ ഷാ
ഖിസ്‌ർ ഖാൻറെ പുത്രനായിരിന്നു മുബാറക്ക്‌ ഷാ. 1421 ൽ അധികാരത്തിലേറിയ മുബാറക്ക്‌ ഷാ വിശാലമായ കാഴ്ച്ചപ്പാടുകൾ ഉള്ള ഭരണകർത്താവായിരിന്നു. എന്നാൽ രാജ്യത്തെ പ്രമാണിമാർ അദേഹത്തിന് എതിരാവുകയും അദ്ദേഹത്തിനെതിരെ കലാപങ്ങൾ ഉയർത്തിവിടുകയും ചെയ്തു.
## സയ്യിദ് മുഹമ്മദ്‌ ഷാ

മുബാറക്ക്‌ ഷായുടെ സഹോദരീപുത്രൻ ആയിരിന്നു 1434 മുതൽ 1443 വരെ ദില്ലി ഭരിച്ച മുഹമ്മദ്‌ ഷാ.
## സയ്യിദ് അലാവുദ്ധീൻ ആലം ഷാ

ദുർബലനായ ഭാരണാധികാരിയായിരിന്നു ആലം ഷാ. 1451 ലോധി വംശ സ്ഥാപകനായ ബഹ്ലൂൽ ലോധിയ്ക്ക് മുമ്പാകെ കീഴടങ്ങിയ ആലം ഷാ ബാദായൂണിലേക്ക് പോകുകയും മരണം വരെ അവിടെ തന്നെ കഴിയുകയും ചെയ്തു.
## ഇവയും കാണുക
*ദില്ലി സുൽത്താനത്ത്
*തിമൂർ
*തുഗ്ലക്ക് രാജവംശം
*ലോധി രാജവംശം
## അവലംബം
വർഗ്ഗം: ദില്ലി സുൽത്താനത്ത്
വർഗ്ഗം:ഇന്ത്യയിലെ രാജവംശങ്ങൾ
ലിഡീസ് കൂട്ടക്കൊല

ലഘുചിത്രം|ഓർമ്മയ്ക്കായി ഉണ്ടാക്കിയ ശിൽപ്പം
ചെക്ക് റിപ്പബ്ലിക്കിലുള്ള, ലിഡീസ് എന്ന ഗ്രാമത്തെ നാസികൾ 1942 ജൂണിൽ പരിപൂർണ്ണമായി നശിപ്പിച്ച ഒരു സംഭവമാണ് **ലിഡീസ് കൂട്ടക്കൊല (Lidice massacre)** എന്ന് അറിയപ്പെടുന്നത്. ഹിറ്റ്‌ലറിന്റെയും ഹിംലറിന്റെയും നിർദ്ദേശപ്രകാരം, റീൻഹാർഡ് ഹെയ്‌ഡ്രിക്കിന്റെ കൊലപാതകത്തിനു പ്രതികാരമായി 1942 -ൽ 15 വയസ്സിനുമേൽ പ്രായമുള്ള മുഴുവൻ പുരുഷന്മാരെയും, (173 പേരെ) 1942 ജൂൺ 10 -ന് നാസികൾ കൂട്ടക്കൊല ചെയ്തു. അന്നു ഗ്രാമത്തിൽ ഇല്ലാതിരുന്ന 11 പേരെ പിടികൂടിയും തടവിൽ ഉണ്ടായിരുന്ന മറ്റു പലരെയും പിന്നീട്  കൊന്നുകളഞ്ഞു. 184 സ്ത്രീകളെയും 88 കുട്ടികളെയും കോൺസൻട്രേഷൻ ക്യാമ്പുകളിലേക്ക് മാറ്റുകയും ജർമൻകാരാക്കി മാറ്റാൻ സാധ്യതയുണ്ടെന്നുതോന്നിയ ഏതാനും കുട്ടികളെ SS കുടുംബങ്ങളിലേക്ക് മാറ്റിയശേഷം മറ്റുള്ളവരെ ചെൽമ്നോ കോൺസൻട്രേഷൻ ക്യാമ്പിലേക്ക് മാറ്റി പിന്നീടു കൊന്നൊടുക്കുകയും ചെയ്തു. ആകെ 340 പേരോളമാണ് ലിഡീസിൽ കൊല്ലപ്പെട്ടത് (192 പുരുഷന്മാർ, 60 സ്ത്രീകൾ, 88 കുട്ടികൾ). യുദ്ധാനന്തരം വെറും 153 സ്ത്രീകളും 17 കുട്ടികളും മാത്രമേ അങ്ങോട്ടുതിരികെ വന്നുള്ളൂ.

## അവലംബം

## ഗ്രന്ഥങ്ങൾ
* 
* Jan Kaplan and Krystyna Nosarzewska, *Prague: The Turbulent Century*, Koenemann Verlagsgesellschaft mbH, Koeln, (1997) ISBN 3-89508-528-6
* Joan M. Wolf: *Someone Named Eva.* 2007. ISBN 0-618-53579-9
* Eduard Stehlík: *Lidice, The Story of a Czech Village.* 2004. ISBN 80-86758-14-1
* Zena Irma Trinka: *A little village called Lidice: Story of the return of the women and children of Lidice.* International Book Publishers, Western Office, Lidgerwood, North Dakota, 1947.
* Maureen Myant: *The Search.* Alma Books, 2010. ISBN 978-1-84688-103-9
* 
* 

## പുറാത്തേക്കുള്ള കണ്ണികൾ
*  – A fictional account of the death of Reinhard Heydrich and the reprisals against Lidice.
*  – The true story of the massacre of a small Czech village by the Nazis is retold as if it happened in Wales.
* Alan Heath : 
* (English) (Czech)   (German)   (Russian)   Lidice Memorial
* (Czech)   Official Website of Municipality
* (Czech)   Recent (since 1990s) search for missing children
* (Czech)   Photo series about destruction of Lidice by Reichsarbeitsdienst
* (Czech) 
വർഗ്ഗം:നാസി ജർമ്മനി
വർഗ്ഗം:നാസിസം
  "Lidice" film Official website, directed by Petr Nikolaev  The first ever Czech-made feature film about the destruction of Lidice (to be released in spring 2011).
* Lidice Commemorative Gathering Fenton 2010 -  Pics Video and Listen again Lidice commemorative gathering pics video and listen again 
*
കാരെൻ മക് കോംബി

സ്കോട് ലാന്റുകാരിയായ ഒരു എഴുത്തുകാരിയാണ് **കാരെൻ മക് കോംബി.**
Karen Grace McCombie (ജനനം 28 ആഗസ്റ്റ് 1963 ).
കുട്ടികൾക്കും കൗമാര പ്രായക്കാർക്കും വേണ്ടി എഴുതിയ നോവലുകൾ ഇവരെ അന്താരാഷ്ട്ര പ്രശസ്തയാക്കിയിരിക്കുന്നു. 
ഇപ്പോൾ കാരെൻ ലണ്ടനിൽ ഭർത്താവ് ടോമിനും മകൾ മില്ലിക്കുമൊപ്പം കഴിയുന്നു. 
ലോകമെമ്പാടും നിരവധി വായനക്കാരുള്ള സ്റ്റെല്ല എക്സെട്ര,അല്ലീസ് വേൾഡ്, ഇൻഡീ കിഡ്, സാഡീ റോക്സ്!, 
യു മീ ആന്റ് തിംഗ് എന്നീ സീരീസുകൾ കാരെൻ മക് കോംബിയുടെയാണ്.   
കൂടാതെ പതിനൊന്ന് നോവലുകളും അവർ രചിച്ചിട്ടുണ്ട്.

## Series

### അലിസ് വേൾഡ്
# *The Past, the Present and the Loud, Loud Girl*
# *Dates, Double Dates and Big, Big Trouble*
# *Butterflies, Bullies and Bad, Bad Habits*
# *Friends, Freak-outs and Very Secret Secrets*
# *Boys, Brothers and Jelly-Belly Dancing*
# *Sisters, Super-creeps and Slushy, Gushy Love Songs*
# *Parties, Predicaments and Undercover Pets*
# *Tattoos, Tell-tales and Terrible, Terrible Twins*
# *Mates, Mysteries and Pretty Weird Weirdness*
# *Daisy, Dad and the Huge, Small Surprise*
# *Rainbows, Rowan and True, True Romance (?)*
# *Visitors, Vanishings and Va-Va-Va Voom*
# *Crushes, Cliques and the Cool, School Trip*
# *Hassles, Heart-pings!, and Sad, Happy Endings*
# *Sunshine, Sunburn And Not-So-Sweet-Nothings*  (Summer special)
# *Angels, Arguments and a Furry, Merry Christmas* (Christmas special, prequel to main series)
Plus:
# *A Guided Tour of Ally's World*
# *My V. Groovy Ally's World Journal*

### Stella Etc.
# *Frankie, Peaches and Me*
# *Sweet-Talking TJ*
# *Meet The Real World, Rachel*
# *Truly, Madly Megan*
# *Amber and the Hot Pepper Jelly*
# *Twists, Turns and 100% Tilda*
# *Forever and Ever and Evie*

### Indie Kidd
# *How to be Good(ish)*
# *Oops, I Lost My Best(est) Friends*
# *Being Grown-Up Is Cool (Not)*
# *Are We Having Fun Yet? (Hmm?)*
# *Wow, I’m a Gazillionaire! (I Wish...)*
# *My Big (Strange) Happy Family*
# *Me and the School (un)Fair*
# *I Spy a (Not So) White Lie*

# *My (Most Excellent) Pet Project*
# *Indie Kidd's (Most Excellent) Best Friend Guide*
# *Indie Kidd's (Most Excellent) Guide to Fun for Free*

### Sadie Rocks!
# *Happiness, And All That Stuff*
# *Deep Joy, Or Something Like It*
# *It's All Good (In Your Dreams)*
# *Smile! It's Meant To Be Fun*

### You, Me and Thing
# *The Curse of the Jelly Babies*
# *The Dreaded Noodle-doodle*
# *The Legend of the Loch Ness Lilo*
# *The Mummy That Went Moo*

### Angels Next Door
# *Angels Next Door*
# *Angels in Training*
# *Angels Like Me*

## Stand-Alone novels
# *An Urgent Message Of Wowness*
# *Marshmallow Magic And The Wild Rose Rouge*
# *The Seventeen Secrets Of The Karma Club*
# *My Funny Valentine*
# *Bliss...*
# *Wonderland* (this and the two above form a trilogy)
# *In Sarah's Shadow*
# *Love is the Drug*
# *My Sister, the Superbitch*
# *The Raspberry Rules* 
# *The Girl Who Wasn't There*

## അവലംബം

## ബാഹ്യ ലിങ്കുകൾ

* Official Site
* Author Profile

വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കുമരംകരി

**കുമരംകരി** അല്ലെങ്കിൽ **കുമരങ്കരി** ആലപ്പുഴ ജില്ലയിലെ ഒരു ഗ്രാമമാണ്. ഇത്, വെളിയനാട് ഗ്രാമ പഞ്ചായത്തിന്റെ നാലാം വാർഡ് ആകുന്നു. ഈ പ്രദേശം കുട്ടനാടിന്റെ ഭാഗമാണ് സമുദ്രനിരപ്പിൽനിന്നും താഴ്ന്ന പ്രദേശമാണ്. സദാ വെള്ളം കെട്ടിക്കിടക്കുന്ന പ്രദേശം. നെൽക്കൃഷിയാണ് പ്രധാന കൃഷി. മത്സ്യ ബന്ധനം, വിനോദസഞ്ചാരം എന്നിവയുമുണ്ട്. തലങ്ങും വിലങ്ങും കനാലുകൾ ഉള്ളതിനാൽ ഉൾനാടൻ ജലഗതാഗതത്തിനു പറ്റിയ സ്ഥലമായിരുന്നു. എന്നാൽ അടുത്തകാലത്തുവന്ന റോഡുകളും കരഗതാഗതസൗകര്യങ്ങളും കനാലുകളിൽ പലതിന്റെയും പ്രാധാന്യം കുറച്ചു. പല കനാലുകളിലൂടെയും മുമ്പു ജലഗതാഗത വകുപ്പിന്റെ ബോട്ടുസർവ്വീസുകൾ കാവാലം, ലിസിയോ, ആലപ്പുഴ, നാരകത്തറ, പുളിങ്കുന്ന്, കിടങ്ങറ, ചങ്ങനാശ്ശേരി തുടങ്ങിയ സ്ഥലങ്ങളിലേയ്ക്കു ഉണ്ടായിരുന്നു. ഇന്ന് ഈ കനാലുകൾക്കു കുറുകെ ഉയരം കുറഞ്ഞ പാലങ്ങൾ വന്നതും കരയാത്രയ്ക്കു സുഗമമായ റോഡുകൾ എല്ലാ സ്ഥലങ്ങളുമായി ബന്ധിപ്പിച്ചതും കാരണം കനാലുകളുടെയും ബോട്ടുസർവ്വീസുകളുടെയും കെട്ടുവള്ളങ്ങളുടെയും പ്രാധാന്യം കുറഞ്ഞിരിക്കുകയാണ്. ജനപ്പെരുപ്പവും വെള്ളം സുഗമമായി ഒഴുകിപ്പോകാനുള്ള തടസ്സവും മലിനീകരണസാദ്ധ്യത കൂട്ടിയിരിക്കുകയാണ്. മിക്കയിടത്തും പായൽ മൂടിയിട്ടുണ്ട്. കുമരംകരിയിൽ രണ്ടു വലിയ പാലങ്ങൾ ഉണ്ട്. അനേകം ചെറു പാലങ്ങളുമുണ്ട്. 'ആമേൻ' എന്ന സിനിമയിലെ കുമരംകരിപള്ളി ഈ കുമരംകരിയല്ല

## പ്രധാന സ്ഥാപനങ്ങൾ
കമരംകരി അമ്പലം വളരെ പുരാതനമാണ്. കുമരംകരി കത്തോലിക്കപള്ളി ബോട്ടുജട്ടിക്കടുത്ത് സ്ഥിതിചെയ്യുന്നു. കുമരംകരി സർവ്വീസ് സഹകരണ ബാങ്ക്, ബ്ലോക്ക് ഓഫീസ്, പോസ്റ്റ് ഓഫീസ്, ഫെഡറൽ ബാങ്ക്, കുമരംകരി ശാഖ
## പ്രധാന റോഡുകൾ
ചങ്ങനാശേരിയിൽനിന്നും കുമരംകരിയിലേയ്ക്ക് കാവാലം, കൃഷ്ണപുരം തുടങ്ങിയ സ്ഥലങ്ങളിലേയ്ക്കു പോകാവുന്ന റോഡുണ്ട്. ഇതുവഴി കെ. എസ്. ആർ. ടി. സി. ബസ്സുകൾ ലഭ്യമാണ്. 
## അവലംബം
മിലിന്ദ പൻഹ

ഒരു ബുദ്ധമത ഗ്രന്ഥമാണ് മിലിന്ദ പൻഹ.ക്രി.മു 100 ൽ ആണ് ഇതിന്റെ രചന.
'മിലിന്ദ പൻഹ' എന്ന പാലി വാചകത്തിന്റെ അർഥം 'മിലിന്ദന്റെ ചോദ്യങ്ങൾ' എന്നാണ്.
ബർമ്മയിലെ തേരവാദ ബുദ്ധമത വിഭാഗം കുട്ടക നികായത്തിൽ ഈ ഗ്രന്ഥം ഉൾപ്പെടുത്തിയിരിക്കുന്നു.
ചൈനയിലെ മഹായാന വിഭാഗവും ഇതിന്റെ ഒരു ചെറു പതിപ്പ് മതഗ്രന്ഥമായി സ്വീകരിച്ചിട്ടുണ്ട്.
എന്നാൽ തായ് ലാന്റിലും ശ്രീ ലങ്കയിലും ഇത് മതഗ്രന്ഥമല്ല.

ക്രിസ്തുവിന് 200 വർഷം മുൻപ് ബാക്ട്രിയയിലെ ഇന്തോ ഗ്രീക്ക് രാജാവായിരുന്ന മെനാൻഡർ 
ബുദ്ധ ഭിക്ഷുവായിരുന്ന നാഗസേനനോട് ചോദിക്കുന്ന ചോദ്യങ്ങളും അവയ്ക്കുള്ള ഉത്തരങ്ങളുമാണ് പ്രതിപാദ്യം
ലഘുചിത്രം|King Milinda asks questions
## അവലംബങ്ങൾ

വർഗ്ഗം:ബുദ്ധമതഗ്രന്ഥങ്ങൾ
വാമനപുരം

കേരളത്തിലെ തിരുവനന്തപുരം ജില്ലയിലുള്ള ഒരു ഗ്രാമമാണ് **വാമനപുരം**. 

## ജനസംഖ്യ
2001 ലെ ഇന്ത്യയിലെ സെൻസസ് പ്രകാരം വാമനപുരത്തെ ആകെയുള്ള ജനസംഖ്യ 21729 ആണ്. അതിൽ 10231 പുരുഷന്മാരും 11498 സ്ത്രീകളും ആണ്. 

## ഭൂമിശാസ്ത്രം
കേരളത്തിലെ തിരുവനന്തപുരം ജില്ലയിൽ തിരുവനന്തപുരത്ത് നിന്ന് ഏകദേശം 32 കിലോമീറ്റർ മാറിയാണ് വാമനപുരം സ്ഥിതി ചെയ്യുന്നത്. സമീപത്തുള്ള വിമാനത്താവളം തിരുവനന്തപുരം അന്തർദേശീയ വിമാനത്താവളം ആണ്. റയിൽവേ സ്റ്റേഷൻ തിരുവനന്തപുരം സെൻട്രലും. കെ എസ് ആർ ടി സി യുടെ ബസ് ഡിപ്പോ വാമനപുരത്തുണ്ട്. സംസ്ഥാനത്തെ എല്ലാ സ്ഥലങ്ങളിലേക്കും റോഡ് ഗതാഗത സൗകര്യം ലഭ്യമാണ്. തിരുവനന്തപുരം ജില്ലയിലെ ഏറ്റവും നീളം കൂടിയ പുഴയായ വാമനപുരം പുഴയുടെ തീരത്താണ് ഈ ഗ്രാമം സ്ഥിതി ചെയ്യുന്നത്. ബ്രിട്ടീഷ് ഭരണകാലത്ത് നിർമ്മിച്ച കെട്ടിടങ്ങളിലാണ് ഇപ്പഴും തിരുവനന്തപുരത്തെ പല സർക്കാർ കാര്യാലയങ്ങളും.

## വിദ്യാഭ്യാസ സ്ഥാപനങ്ങൾ
* ഗോകുലം മെഡിക്കൽ കോളേജ്
* മുസ്ലിം അസ്സോസിയേഷൻ കോളേജ് ഓഫ് എഞ്ചിനീയറിങ്ങ്

## സംസ്ഥാന സർക്കാർ കാര്യാലയങ്ങൾ
* വാമനപുരം സബ് രജിസ്ട്രാർ കാര്യാലയം.
* എക്സൈസ് ഓഫീസ്
* വില്ലേജ് ഓഫീസ്
* അസ്സിസ്റ്റന്റ് ഡയറക്ടർ ഓഫ് അഗ്രികൾചർ, വാമനപുരം
* കൃഷി ഭവൻ, വാമനപുരം
* കെ എസ് ഇ ബി സെക്ഷൻ ഓഫീസ്
* പഞ്ചായത്ത് ഓഫീസ്
* ജലസേചന വകുപ്പ് ഓഫീസ്
* സർക്കാർ ആശുപത്രി
* സർക്കാർ ഹോമിയോ ആശുപത്രി
* സർക്കാർ ആയുർവേദ ആശുപത്രി
* ബി എസ് എൻ എൽ ടെലിഫോൺ എക്സ്ചേഞ്ച്
* സർക്കാർ മൃഗശുപത്രി

## വാമനപുരം മാർക്കറ്റ്
വാമനപുരത്തെ അറിയപ്പെടുന്ന ഒരു മാർക്കറ്റാണിത്. സുഗന്ധവ്യഞ്ചനങ്ങൾക്കും, കാർഷിക ഉത്പന്നങ്ങൾക്കും പച്ചക്കറികൾക്കും ഈ മാർക്കറ്റ് അറിയപ്പെടുന്നു. ചൊവ്വ, വെള്ളി  ദിവസങ്ങളിലാണ് ഈ മാർക്കറ്റ് പ്രവർത്തിക്കുന്നത്.

## കുറ്റൂർ  ക്ഷേത്രം
വാമനപുരത്തിന്റെ ഹൃദയഭാഗത്ത് സ്ഥിതി ചെയ്യുന്ന ഈ അയ്യപ്പ ക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലായിരുന്നു. മാർച്ച് മാസത്തിന്റെ അവസാനത്തിലാണ് ഇവിടെ ഉത്സവം നടത്തുന്നത്.

## തിരുവാമന ക്ഷേത്രം
വാമനപുരം പുഴയുടെ തീരത്ത് സ്ഥിതി ചെയ്യുന്ന ഈ ക്ഷേത്രത്തിലെ ആരാധനാമൂർത്തി വാമനൻ ആണ്. അതുകൊണ്ട് കൂടിയാണ് ഗ്രാമത്തിന് വാമനപുരം എന്ന പേരു വന്നത്.

## അവലംബം
കേരള സംസ്ഥാന ജലഗതാഗത വകുപ്പ്

ആലപ്പുഴ, കോട്ടയം, കൊല്ലം, എറണാകുളം, കണ്ണൂ൪, കാസ൪ഗോഡ് എന്നീ ജില്ലകളിലെ ജനങ്ങൾക്ക് ജലമാർഗ്ഗം യാത്രാസൗകര്യം ലഭ്യമാക്കുന്ന കേരള സർക്കാറിന്റെ കീഴിലുള്ള വകുപ്പ് ആണ്, **കേരള സംസ്ഥാന ജലഗതാഗത വകുപ്പ്**. 162 ലക്ഷത്തോളം ആളുകളാണ് ജലഗതാഗതവകുപ്പിന്റെ ബോട്ടുകളിൽ സഞ്ചരിക്കുന്നത്. തടി, ഉരുക്ക്, ഫൈബർ എന്നിവ കൊണ്ടുനിർമ്മിച്ച ബോട്ടുകളാണ് ഉപയോഗിക്കുന്നത്.
## തുടക്കം
1968ൽ ആണ് ജലഗതാഗതവകുപ്പ് ആരംഭിച്ചത്. ആലപ്പുഴയാണ് ആസ്ഥാനം. ഡയറക്ടർ ആണ് വകുപ്പു മേധാവി.
തുടക്കത്തിൽ ആലപ്പുഴ, കോട്ടയം, കൊല്ലം എന്നിവിടങ്ങളിൽ മാത്രമായിരുന്നു പ്രവർത്തനം.
## പ്രവർത്തനം
ഇന്ന് 14 സ്റ്റേഷനുകൾ ജലഗതാഗത വകുപ്പിനുണ്ട്. ആലപ്പുഴ, കോട്ടയം, കൊല്ലം, എടത്വ, പുളിങ്കുന്ന്, നെടുമുടി, മുഹമ്മ, വൈക്കം, പാണാവള്ളി,  തൃക്കരിപ്പൂർ, ചങ്ങനാശ്ശേരി, കാവാലം, എറണാകുളം, പറശ്ശിനിക്കടവ് എന്നിവിടങ്ങളിൽ ആണു സ്റ്റേഷനുകൾ ഉള്ളത്. സ്റ്റേഷൻ മാസ്റ്റർ സ്റ്റേഷനുകൾ നിയന്ത്രിക്കുന്നു. വകുപ്പിന്റെ പ്രവ൪ത്തനം മൂന്ന് തലങ്ങളിലായി വിഭജിച്ചിരിക്കുന്നു 1) ഭരണ നി൪വ്വഹണം (മാനേജ്മെ൯റ്) 2) നടത്തിപ്പ് (ബോട്ട് സ൪വ്വീസ് ഓപ്പറേഷ൯) 3) അറ്റകുറ്റ പണികളും സംരക്ഷണവും (റിപ്പയ൪ആ൯റ് മെയി൯റന൯സ്)
## ജലഗതാഗതത്തിന്റെ മേന്മ
റോഡ്/റയിൽ ഗതാഗതത്തെ അപേക്ഷിച്ച് ജലഗതാഗതം കൂടൂതൽ ലാഭകരവും, മലിനീകരണമുക്തവും ആണ്. 
## അവലംബം

വർഗ്ഗം:കേരള സർക്കാറിന്റെ വകുപ്പുകൾ
വർഗ്ഗം:കേരളത്തിലെ ജലഗതാഗതം
വർഗ്ഗം:കേരളത്തിലെ വിനോദസഞ്ചാരം
എക്കൽമണ്ണ്

മഴക്കാലത്ത് വെള്ളപ്പൊക്കത്തിൽ മലയിൽനിന്നും നദികളിൽക്കൂടി ഒലിച്ചുവന്ന് കരയ്ക്ക് അടിയുന്ന മണ്ണിനെയാണ് **എക്കൽ** മണ്ണ് എന്ന് വിളിക്കുന്നത്. ഫലഭൂയിഷ്ടമായ എക്കൽമണ്ണ് നദീതടങ്ങളിലും തീരപ്രദേശങ്ങളിലാണ് പ്രധാനമായി കണ്ടുവരുന്നത്. കൃഷിക്ക് ഏറെ അനുയോജ്യമായ ഫലഭൂയിഷ്ടമായ എക്കൽ മണ്ണ്, ഇന്ത്യയിൽ കാണപ്പെടുന്ന പ്രധാനപ്പെട്ട ഒരു മണ്ണിനമാണ്. തൃശ്ശൂർ ജില്ലയിലെ കോൾപ്പാടങ്ങളിലും കുട്ടനാട്ടിലും ഈ മണ്ണാണ് കാണപ്പെടുന്നത്. കേരളത്തിൽ ഏറ്റവും കൂടുതൽ ഉള്ള ഒരു ഇനമാണ് ഇത്പുഴയോരത്തും അതിനോട് ബന്ധപ്പെട്ട സമതപ്രദേശത്തും കണ്ടുവരുന്ന മണ്ണാണ് എക്കൽമണ്ണ് (Alluvial Soil). താരതമ്യേന ജൈവാംശം കൂടിയ മണ്ണാണ്. രാസ ഭൗതിക സ്വഭാവങ്ങളിൽ പ്രാദേശികമായി വ്യത്യാസം കാണിക്കുന്നു. ഫലപുഷ്ടിയുള്ള ഈയിനം മണ്ണിലാണ് കൃഷി നന്നായി നടക്കുന്നത്. മഴക്കാലത്ത് വെള്ളപ്പൊക്കഭീഷണിയുള്ള ഈയിനം മണ്ണിന് നീർവാർച്ച കുറവാണ്. പുഴയോട് ചേർന്നുള്ള പ്രദേശങ്ങളിലായതിനാൽ മണ്ണൊലിച്ചുപോകുന്നതിനുള്ള സാധ്യതയുണ്ട്.

വർഗ്ഗം:മണ്ണിനങ്ങൾ